canton: gr

abbreviation: LItDO

pdf_content: Lescha introductiva tar il dretg d'obligaziuns svizzer (LItDO)    210.200   Lescha introductiva tar il dretg d'obligaziuns svizzer1) *  (LItDO)  dals 20-10-2004 (versiun dals 01-01-2017)  Il cussegl grond dal chantun Grischun,  sa basond sin l'art. 31 da la constituziun chantunala2), suenter avair gì invista da la missiva da la regenza dals 29 da zercladur 20043),  concluda:  1. Disposiziuns generalas  Art.  1 * Object 1 Questa lescha cuntegna il dretg civil chantunal e regla las cumpetenzas civilas da   las autoritads administrativas sin il champ dal dretg d'obligaziuns. 2 La cumpetenza da las autoritads da mediaziun e da las dretgiras sco er la procedura   sin il  champ da la  giurisdicziun  civila  sa  drizzan tenor  il  cudesch da procedura   civila4) e tenor la legislaziun introductiva chantunala5).  Art.  2 * …  Art.  3 * …  1) CS 220 2) DG 110.100 3) pagina 1027 4) CS 272 5) DG 320.100  * tabellas da las modificaziuns a la fin dal relasch   1   http://db.clex.ch/link/Bund/220/rm http://www.gr-lex.gr.ch/data/320.100/rm http://db.clex.ch/link/Bund/272/rm http://www.gr-lex.gr.ch/data/110.100/rm   210.200    Art.  4 Publicaziuns 1 Las  publicaziuns,  las  communicaziuns  publicas,  ils  appels  ed ils  cloms publics  ch'èn  previs  en il  dretg d'obligaziuns  succedan – premess  che quai  na saja  betg   prescrit autramain tras la lescha u tras in'ordinaziun dal cussegl grond – en il fegl  uffizial dal chantun Grischun. 2 Resalvadas restan l'autorisaziun da l'autoritad cumpetenta per autras publicaziuns  adattadas  sco  er  las  publicaziuns  en  il  fegl  uffizial  svizzer  da  commerzi  ch'èn  prescrittas en il dretg d'obligaziuns.  2. Disposiziuns spezialas  Art.  5 Garanzia tar il commerzi da muvel 1 La cumpetenza per manar la procedura preliminara ha la derschadra singula u il  derschader singul da la dretgira regiunala, en il circul d'uffizi da la quala u dal qual   sa chatta l'animal. * 2 Dal rest sa drizza la procedura tenor las prescripziuns da la confederaziun, tenor il  cudesch da procedura civila1) e tenor la legislaziun introductiva chantunala2). *  Art.  6 * Ingiant public 1. direcziun uffiziala  1 L'ingiant public sto vegnir manà da la presidenta u dal president da la regiun ubain  d'ina emploiada u d'in emploià da la regiun ch'è vegnì designà dad ella u dad el. * 2 La manadra u il manader da l'ingiant designescha ina persuna adattada per far il   protocol.  Art.  6a * 2. publicaziun 1 Cun resalva da cas urgents sto in ingiant public vegnir publitgà en moda adequata  almain 8 dis avant ch'el haja lieu.  Art.  6b * 3. ingiant da bains immobigliars 1 Sch'i  vegnan ingiantads bains immobigliars,  ston las cundiziuns d'ingiant vegnir  fixadas en scrit, sch'i fa da basegn cun la cooperaziun da la manadra u dal manader  da l'ingiant. Quellas duain cuntegnair ina descripziun exacta da l'immobiglia ed in  register  cumplet  da  las  grevezzas.  La  manadra  u  il  manader  sto  preleger  las  cundiziuns d'ingiant, avant che cumenzar l'ingiant. 2 Durant l'ingiant duai mintgina e mintgin pudair prender invista da las cundiziuns  d'ingiant.  1) CS 272 2) DG 320.100  2    http://www.gr-lex.gr.ch/data/320.100/rm http://db.clex.ch/link/Bund/272/rm    210.200   3  En cas d'in ingiant d'in bain immobigliar è la regiun cumpetenta per communitgar  l'agiudicaziun  a  l'administratura  u  a  l'administratur  dal  register  funsil  (art. 235 al. 2). *  Art.  6c * 4. protocol 1 Davart l'ingiant sto vegnir fatg in protocol. En quel sto vegnir inditgà: 1. l'adempliment da las formalitads legalas; 2. l'object da vendita; 3. il num da la vendidra u dal vendider; 4. las cundiziuns d'ingiant; 5. il pretsch da cumpra per mintga object che vegn ingiantà; 6. il num da la cumpradra u dal cumprader. 2 En cas  d'ingiants  da bains immobigliars  ston las  cumpradras  ed ils  cumpraders   agiuntar lur num cun agen maun. 3 Il protocol da l'ingiant sto vegnir suttascrit da la manadra u dal manader da l'ingiant  e da la protocollista u dal protocollist e vegnir deponì tar la regiun. *  Art.  6d * 5. ulteriuras disposiziuns 1 La regenza po relaschar ina tariffa da custs per ordinar e per realisar ils ingiants   publics. 2 Las disposiziuns spezialas dal dretg federal davart il commerzi ambulant1) restan  resalvadas.  Art.  7 Donaziun 1 L'autoritad cumpetenta per il plant sin l'execuziun d'ina grevezza ch'è en l'interess   public  en  cas  d'ina  donaziun  suenter  la  mort  da  la  donatura  u  dal  donatur   (art. 246 al. 2) è: 1. la  suprastanza  communala,  sche  la  grevezza  è  en  l'interess  public  da  la   vischnanca; 2. * la cumissiun regiunala respectivamain la conferenza da las presidentas e dals   presidents, sche la grevezza è en l'interess public da la regiun; 3. * la regenza, sche la grevezza è en l'interess public da pliras vischnancas, da    pliras regiuns u dal chantun.  Art.  8 * Locaziun e fittanza 1 L'autoritad da mediaziun è il post da deposit per tschains da locaziun en il senn dal   dretg federal.  1) CS 943.1   3   http://db.clex.ch/link/Bund/943.1/rm   210.200    2 Il  departament  approvescha ils formulars  per la desditga da locals d'abitar  e da  fatschenta  sco  er  per  augments  dal  tschains  da  locaziun  e  per  autras  midadas  unilateralas dal contract tras la locatura u tras il locatur. El metta a disposiziun ils  formulars correspundents en ina furma adattada. 3 Per augmentar il tschains da locaziun sin basa da la graduaziun concludida vala la  copia da la cunvegna dal tschains da locaziun sco formular giuridicamain suffizient. 4 A norma  dal  dretg  federal  communitgeschan  las  dretgiras  a  la  confederaziun   sentenzias davart tschains da locaziun contestads e davart autras pretensiuns da la  locatura u dal locatur.  Art.  9 Contract collectiv da lavur 1 Cun resalva dal dretg federal è la regenza cumpetenta per declerar impegnativs ils   contracts collectivs da lavur e per abolir tals.  Art.  10 Contract normal da lavur 1 L'autoritad cumpetenta en il senn dals artitgels 359 ss. è la regenza.  Art.  11 Intermediaziun da maridaglias u da partenarias e da partenaris 1 L'uffizi  ch'è  cumpetent  per  natiralisaziuns  conceda  la  permissiun  per  l'intermediaziun professiunala da maridaglias u da partenarias e da partenaris en il   senn da l'artitgel 406c e fa la surveglianza.  Art.  12 Magasin da deposit 1 La  regenza  conceda  la  permissiun  per  emetter  attests  da  rauba  en  il  senn  da  l'artitgel 482 alinea 1. 2 Ella  è  er  cumpetenta  per  pronunziar  multas  reglamentaras  en  il  senn  da  l'artitgel 1155 alinea 2.  Art.  13 Gieu e scumessa 1 Per  lottarias  u  per  trair  la  sort  (art. 515)  èn  cumpetentas  las  autoritads  ch'èn  designadas en las disposiziuns spezialas dal dretg chantunal.  Art.  14 Vitalizi 1 La regenza è cumpetenta per renconuscher in institut da vitalizi sco er per approvar   las cundiziuns ch'èn vegnidas formuladas per il contract da vitalizi ed il reglament   da chasa da l'institut da vitalizi en il senn dals artitgels 522 e 524.  Art.  14a * Register da commerzi 1. organisaziun  1 Per il chantun Grischun vegn manà in register da commerzi.  4       210.200   Art.  14b * 2. surveglianza e meds legals 1 Il departament è l'instanza da surveglianza. 2 Cunter las decisiuns da l'uffizi ch'è incumbensà cun l'administraziun dal register da  commerzi  poi  vegnir  fatg  appellaziun  tar  la  dretgira  chantunala  en  il  senn  dal   cudesch da procedura civila1). *  Art.  14c * 3. publicaziuns 1 Las inscripziuns en il register da commerzi vegnan publitgadas en il fegl uffizial  svizzer da commerzi sco er en il fegl uffizial dal chantun Grischun.  Art.  14d * 4. obligaziun d'annunzia 1 Las  funcziunarias  ed  ils  funcziunaris  da  concurs  e  da  scussiun  sco  er  las   suprastanzas  communalas  èn  obligads  da  communitgar  immediatamain  a  l'administratura u a l'administratur dal register da commerzi  tut ils fatgs che ston  vegnir  inscrits,  sco  er  da  dar  ad  ella  u  ad  el  gratuitamain  tut  las  infurmaziuns  necessarias.  Art.  14e * 5. reinscripziun 1 La derschadra singula u il derschader singul da la dretgira regiunala decida en la   procedura  da  la  giurisdicziun  voluntara,  sch'ina  unitad  giuridica  extinguida  duai  vegnir reinscritta en il register da commerzi. * 2 … *  Art.  14f * Concurrenza illoiala 1 Il  post chantunal per la controlla dals pretschs ch'è vegnì designà da la regenza   surveglia ch'ils pretschs da detagl, ch'ils pretschs da basa da rauba mesirabla e ch'ils   pretschs  da  prestaziuns  da  servetsch  e  da  reclamas  vegnian  inditgads  tenor  las  prescripziuns sco er che las disposiziuns cunter indicaziuns da pretschs che mainan   en  errur  vegnian  observadas.  El  è  obligà  d'annunziar  las  cuntravenziuns  cunter   l'obligaziun d'inditgar il pretsch a las consumentas ed als consuments a las autoritads  da persecuziun penala. 2 Las vischnancas designeschan in post ch'è cumpetent per far questa surveglianza   sin  lur  territori.  Quel  denunzia  al  post  chantunal  per  la  controlla  dals  pretschs  cuntravenziuns cunter las prescripziuns davart l'indicaziun da pretschs.  3. Disposiziuns finalas  Art.  15 Referendum, entrada en vigur 1 Questa lescha è suttamessa al referendum facultativ.  1) CS 272   5   http://db.clex.ch/link/Bund/272/rm   210.200    2 La regenza fixescha il termin da l'entrada en vigur2) da questa lescha.  2) Il termin da referendum è scadì ils 26 da schaner 2005. Entaifer quest termin n'èn vegnids  inoltrads nagins referendums. Messa en vigur retroactivamain cun CR dal 1. da favrer 2005  per il 1. da schaner 2005.  6       210.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-10-2004 01-01-2005 relasch emprima versiun - 16-02-2010 01-09-2010 Art. 14a integraziun - 16-02-2010 01-09-2010 Art. 14b integraziun - 16-02-2010 01-09-2010 Art. 14c integraziun - 16-02-2010 01-09-2010 Art. 14d integraziun - 16-02-2010 01-09-2010 Art. 14e integraziun - 16-06-2010 01-01-2011 Art. 1 revisiun totala 2010, 2488 16-06-2010 01-01-2011 Art. 2 aboliziun 2010, 2488 16-06-2010 01-01-2011 Art. 3 aboliziun 2010, 2488 16-06-2010 01-01-2011 Art. 5 al. 2 midada 2010, 2488 16-06-2010 01-01-2011 Art. 6 revisiun totala 2010, 2488 16-06-2010 01-01-2011 Art. 6a integraziun 2010, 2488 16-06-2010 01-01-2011 Art. 6b integraziun 2010, 2488 16-06-2010 01-01-2011 Art. 6c integraziun 2010, 2488 16-06-2010 01-01-2011 Art. 6d integraziun 2010, 2488 16-06-2010 01-01-2011 Art. 8 revisiun totala 2010, 2488 16-06-2010 01-01-2011 Art. 14b al. 2 midada - 16-06-2010 01-01-2011 Art. 14e al. 2 aboliziun 2010, 2488 16-06-2010 01-01-2011 Art. 14f integraziun 2010, 2488 13-01-2015 01-01-2016 Art. 6 al. 1 midada 2015-005 13-01-2015 01-01-2016 Art. 6b al. 3 midada 2015-005 13-01-2015 01-01-2016 Art. 6c al. 3 midada 2015-005 13-01-2015 01-01-2016 Art. 7 al. 1, 2. midada 2015-005 13-01-2015 01-01-2016 Art. 7 al. 1, 3. midada 2015-005 02-02-2016 01-01-2017 titel dal relasch midada 2016-001 02-02-2016 01-01-2017 Art. 5 al. 1 midada 2016-001 02-02-2016 01-01-2017 Art. 14e al. 1 midada 2016-001   7     210.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-10-2004 01-01-2005 emprima versiun - titel dal relasch 02-02-2016 01-01-2017 midada 2016-001 Art. 1 16-06-2010 01-01-2011 revisiun totala 2010, 2488 Art. 2 16-06-2010 01-01-2011 aboliziun 2010, 2488 Art. 3 16-06-2010 01-01-2011 aboliziun 2010, 2488 Art. 5 al. 1 02-02-2016 01-01-2017 midada 2016-001 Art. 5 al. 2 16-06-2010 01-01-2011 midada 2010, 2488 Art. 6 16-06-2010 01-01-2011 revisiun totala 2010, 2488 Art. 6 al. 1 13-01-2015 01-01-2016 midada 2015-005 Art. 6a 16-06-2010 01-01-2011 integraziun 2010, 2488 Art. 6b 16-06-2010 01-01-2011 integraziun 2010, 2488 Art. 6b al. 3 13-01-2015 01-01-2016 midada 2015-005 Art. 6c 16-06-2010 01-01-2011 integraziun 2010, 2488 Art. 6c al. 3 13-01-2015 01-01-2016 midada 2015-005 Art. 6d 16-06-2010 01-01-2011 integraziun 2010, 2488 Art. 7 al. 1, 2. 13-01-2015 01-01-2016 midada 2015-005 Art. 7 al. 1, 3. 13-01-2015 01-01-2016 midada 2015-005 Art. 8 16-06-2010 01-01-2011 revisiun totala 2010, 2488 Art. 14a 16-02-2010 01-09-2010 integraziun - Art. 14b 16-02-2010 01-09-2010 integraziun - Art. 14b al. 2 16-06-2010 01-01-2011 midada - Art. 14c 16-02-2010 01-09-2010 integraziun - Art. 14d 16-02-2010 01-09-2010 integraziun - Art. 14e 16-02-2010 01-09-2010 integraziun - Art. 14e al. 1 02-02-2016 01-01-2017 midada 2016-001 Art. 14e al. 2 16-06-2010 01-01-2011 aboliziun 2010, 2488 Art. 14f 16-06-2010 01-01-2011 integraziun 2010, 2488  8     	1. Disposiziuns generalas 	Art. 1 * Object 	Art. 2 * … 	Art. 3 * … 	Art. 4 Publicaziuns  	2. Disposiziuns spezialas 	Art. 5 Garanzia tar il commerzi da muvel 	Art. 6 * Ingiant public 1. direcziun uffiziala 	Art. 6a * 2. publicaziun 	Art. 6b * 3. ingiant da bains immobigliars 	Art. 6c * 4. protocol 	Art. 6d * 5. ulteriuras disposiziuns 	Art. 7 Donaziun 	Art. 8 * Locaziun e fittanza 	Art. 9 Contract collectiv da lavur 	Art. 10 Contract normal da lavur 	Art. 11 Intermediaziun da maridaglias u da partenarias e da partenaris 	Art. 12 Magasin da deposit 	Art. 13 Gieu e scumessa 	Art. 14 Vitalizi 	Art. 14a * Register da commerzi 1. organisaziun 	Art. 14b * 2. surveglianza e meds legals 	Art. 14c * 3. publicaziuns 	Art. 14d * 4. obligaziun d'annunzia 	Art. 14e * 5. reinscripziun 	Art. 14f * Concurrenza illoiala  	3. Disposiziuns finalas 	Art. 15 Referendum, entrada en vigur   		2018-06-06T04:23:29+0200 	"7001 Chur" 	"Gesetzessammlung Kanton Graubünden"


title: Lescha davart il notariat

abbreviation: LNot

pdf_content: Lescha davart il notariat (LNot)    210.300   Lescha davart il notariat * (LNot)  dals 18-10-2004 (versiun dals 01-01-2017)  Il cussegl grond dal chantun Grischun,  sa basond sin l'art. 31 da la constituziun chantunala1), suenter avair gì invista da la missiva da la regenza dals 18 da matg 20042),  concluda:  1. Disposiziuns generalas  Art.  1 Persunas da notariat 1 Sco persunas da notariat en il senn da questa lescha valan: * a) notaras patentadas e notars patentads; b) * notaras regiunalas e notars regiunals; c) administraturas ed administraturs dal register funsil sco er lur substitutas e lur   substituts. 2 Il titel "notara" u "notar" dastga mo vegnir purtà d'ina persuna da notariat patentada  ed il titel "notara regiunala" u "notar regiunal" dastga mo vegnir purtà d'ina persuna  da notariat ch'è vegnida elegida da la regenza e ch'è en uffizi. *  Art.  2 Cumpetenza per documentaziuns 1 Notaras patentadas e notars patentads èn cumpetents per tut las documentaziuns  uffizialas. Ellas ed els pratitgeschan lur activitad sin tut il territori chantunal.  1) DG 110.100 2) pagina 671  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   210.300    2 Notaras regiunalas e notars regiunals èn cumpetents per las documentaziuns che  resultan en lur territori da cumpetenza local, quai vul dir per acts giuridics davart   bains  immobigliars  che  sa  chattan  totalmain  e  parzialmain  en  lur  territori  da  cumpetenza,  e  per  autras  fatschentas,  sche  almain  ina  part  contrahenta  viva  u è  domiciliada en il territori da cumpetenza. Ellas ed els pratitgeschan lur activitad en  lur territori da cumpetenza. Il territori da cumpetenza resulta dal conclus electoral da   la regenza. * 3 Administraturas  ed  administraturs  dal  register  funsil  èn  cumpetents  per  documentaziuns d'acts giuridics che concernan bains immobigliars da lur circul da  register funsil. Sche quellas fatschentas èn colliadas cun talas dal dretg da persunas,  dal dretg matrimonial, dal dretg da famiglia, dal dretg da partenadi registrà, dal dretg  d'ierta, dal dretg da societads u cun in contract da vitalizi, scada lur cumpetenza, cun   excepziun da contracts davart la cessiun sin quint d'ina ierta futura e davart l'apport   da bains immobigliars en societads da persunas. * 4 Sch'in bain immobigliar s'extenda sur plirs circuls da register funsil, è cumpetent  l'administratura u l'administratur dal register funsil da quel circul, en il qual sa chatta   la part la pli gronda dal bain immobigliar.  Art.  3 Cumpetenza per legalisaziuns 1 Notaras patentadas e notars patentads èn cumpetents per tut las legalisaziuns en tut   il territori dal chantun. 2 Notaras regiunalas e notars regiunals èn cumpetents per tut las legalisaziuns en lur  territori da cumpetenza. * 3 Las administraturas ed ils administraturs dal register funsil èn cumpetents per tut  las  legalisaziuns  en  lur  circul  da  register  funsil.  Resalvadas  èn  las  attestaziuns   uffizialas d'identitad tenor il dretg federal. 4 Chanzlistas  communalas  e  chanzlists  communals  èn  cumpetents  per  tut  las  legalisaziuns en lur chanzlia e ston applitgar per quai ils artitgels 26 ss. confurm al  senn.  Art.  4 Cumissiun da notariat 1. elecziun, cumposiziun, indemnisaziun  1 La dretgira chantunala e la dretgira administrativa elegian communablamain ina  cumissiun da notariat da tschintg commembras e commembers e da trais substitutas  e substituts per ina perioda d'uffizi da quatter onns. 2 A la cumissiun da notariat appartegnan per regla: * a) * ina notara patentada u in notar patentà, ina notara regiunala u in notar regiunal    ed in'administratura u in administratur dal register funsil patentà; b) trais titularas u titulars da l'attest  grischun da qualificaziun per persunas da    notariat; c) * ina commembra u in commember da la dretgira chantunala u da la dretgira   administrativa.  2       210.300   3 La cumissiun da notariat sa constituescha sezza. Ella po eleger in secretariat ed ina  actuara u in actuar. 4 La  regenza  fixescha  las  indemnisaziuns  da  lavur  e  da  las  spesas  da  las  commembras e dals commembers da la cumissiun da notariat.  Art.  5 2. incumbensas 1 La cumissiun da notariat è l'autoritad da surveglianza da tut ils fatgs da notariat. 2 Ella ha cunzunt l'incumbensa da: a) exequir  ils  examens,  conceder  l'attest  da qualificaziun  e  da saramentar  las   notaras patentadas ed ils notars patentads; b) ordinar inspecziuns; c) liberar dal secret professiunal; d) decider en dumondas d'incumpatibilitad e da recusaziun; e) tractar recurs cunter las disposiziuns da taxas da las persunas da notariat; f) tractar accusaziuns e recurs cunter las persunas da notariat; g) avrir e realisar inquisiziuns disciplinaras sco er ordinar mesiras disciplinaras; h) communitgar recumandaziuns e dar scleriments davart fatgs dal dretg notarial   ch'èn d'impurtanza generala. 3 La cumissiun da notariat rapporta annualmain al cussegl grond.  Art.  6 Inspecziuns 1 La cumissiun da notariat fixescha ina u pliras inspecturas u in u plirs inspecturs da  notariat ed ordinescha inspecziuns periodicas da l'administraziun da l'uffizi  da las  persunas da notariat. 2 L'administraziun da l'uffizi da las administraturas e dals administraturs dal register   funsil vegn inspectada per regla da l'inspecturat chantunal dal register funsil. 3 Las persunas da notariat èn obligadas d'infurmar la persuna d'inspecziun davart tut  ils  fatgs  da  lur  administraziun  da  l'uffizi  e  da  preschentar  tut  ils  documents   giavischads. 4 Las persunas d'inspecziun rapportan a la cumissiun da notariat.  Art.  7 Discreziun 1 Las  persunas da  notariat  e  lur  forzas  auxiliaras,  la  cumissiun  da  notariat  e  las  persunas incumbensadas cun las inspecziuns èn obligadas da mantegnair discreziun  davart lur lavur e davart lur percepziuns durant l'execuziun da lur uffizi. 2 Fatgs  ch'èn  generalmain  enconuschents  u  dals  quals  ins  po  prender  invista  en  registers publics n'èn betg suttamess a l'obligaziun da discreziun.   3     210.300    Art.  8 Incumpatibilitad 1 Funcziunar sco persuna da notariat na dastga betg, tgi: a) * che ha ina funcziun  cumplaina tar  la confederaziun,  tar il  chantun,  tar  ina   regiun u tar ina vischnanca; b) ch'è  engaschà  tar  ina  interpresa  suttamessa  a  la  lescha  federala  davart  las   bancas1) u ch'è participà essenzialmain ad ina tala. 2 Naginas incumpatibilitads tenor l'alinea 1 litera a n'existan tar las administraturas e  tar ils administraturs dal register funsil. 3 La cumissiun da notariat po permetter excepziuns en il singul cas.  Art.  9 * Procedura, meds legals 1 Uschenavant che questa lescha na cuntegna naginas disposiziuns spezialas, vala la  lescha davart la giurisdicziun administrativa2) confurm al senn. 2 Cunter  decisiuns  da  la  cumissiun  da  notariat,  cun  excepziun  da  quellas  tenor  l'artitgel 10 alinea 2, po vegnir fatg recurs tar la dretgira administrativa.  2. Notaras patentadas e notars patentads  Art.  10 Examen 1 A l'examen da notariat vegn admess, tgi che posseda l'attest da qualificaziun per  advocatas e per advocats. 2 L'examen consista d'ina part en scrit e d'ina part a bucca. El vegn realisà e giuditgà   da trais commembras u commembers da la cumissiun da notariat che ston posseder  l'attest da qualificaziun per persunas da notariat. 3 Tgi che na reussescha la terza giada betg l'examen, na po betg pli vegnir admess ad  in ulteriur examen.  Art.  11 Attest da qualificaziun 1 A tgi che ha reussì l'examen cun success surdat la cumissiun da notariat l'attest   grischun da qualificaziun per persunas da notariat en furma d'in diplom.  Art.  12 Concessiun da la patenta 1 La patenta chantunala da notariat vegn concedida da la cumissiun da notariat sin  dumonda ad ina persuna che: a) dispona da l'attest grischun da qualificaziun per persunas da notariat; b) posseda il dretg da burgais svizzer u ina permissiun da domicil; c) è domiciliada en ina vischnanca grischuna;  1) CS 952.0 2) DG 370.100  4    http://www.gr-lex.gr.ch/data/370.100/rm http://db.clex.ch/link/Bund/952.0/rm    210.300   d) ha  ina  buna  reputaziun  e  garantescha  in'administraziun  conscienziusa  da  l'uffizi;  e) na demussa nagins motivs d'incumpatibilitad.  Art.  13 Entrada en uffizi 1 La presidenta u il president da la cumissiun da notariat retschaiva il sarament (u   l'empermischun solenna) cun la suandanta furmla: "Vus sco notara patentada / notar patentà engirais avant Dieu (empermettais) che  Vus vegnis  ad ademplir  tut  las  obligaziuns da Voss uffizi  tenor  meglier  savair  e  pudair." "Jau engir (empermet)." 2 Suenter il sarament surdat il president u la presidenta da la cumissiun da notariat il  conclus da patenta, il bul ed il sigil.  Art.  14 Scadenza da la patenta 1 La patenta da notariat scada tras la renunzia, tras la mort da la titulara u dal titular  sco er tras la retratga. 2 Notaras  patentadas  u  notars  patentads  che  n'adempleschan  betg  pli  ina  da  las  premissas  numnadas  en  l'artitgel 12  ston  immediatamain  rapportar  quai  a  la  cumissiun da notariat.  Art.  15 Retratga da la patenta 1 La patenta da notariat po vegnir retratga: a) tras in'ordinaziun d'ina  derschadra u d'in  derschader tenor il  cudesch penal   svizzer1); b) tras in'ordinaziun administrativa da la cumissiun da notariat, sch'i dat in cas   tenor l'artitgel 14 alinea 2 e sche la persuna da notariat na vul betg renunziar a  sia patenta;  c) tras  ina  mesira  disciplinara  da  la  cumissiun  da  notariat  tenor  l'artitgel 46 alinea 1.  3. Notaras regiunalas e notars regiunals *  Art.  16 Proposta * 1 La cumissiun regiunala po suttametter a la regenza ina proposta per l'elecziun d'ina   notara regiunala u d'in notar regiunal per in tschert territori da cumpetenza. * 2 Il territori da cumpetenza sto vegnir circumscrit exactamain en la proposta. * 3 La  cumissiun  regiunala  sto  cumprovar  che  la  persuna  proponida  ha  las  qualificaziuns professiunalas e persunalas. *  1) CS 311.0   5   http://db.clex.ch/link/Bund/311.0/rm   210.300    4 Elegiblas èn mo persunas che adempleschan las pretensiuns da l'artitgel 12 literas b  fin e, e che san la lingua uffiziala dal territori da cumpetenza respectiv. *  Art.  16a * Elecziun 1 Tut tenor basegn elegia la regenza ina fin trais notaras regiunalas u notars regiunals   per in tschert territori da cumpetenza entaifer ina regiun. 2 L'elecziun vegn fatga per ina perioda d'uffizi da 4 onns. En cas d'ina vacanza vegn  l'elecziun fatga per il rest da la perioda d'uffizi currenta. 3 La regenza communitgescha ses conclus en scrit a la cumissiun regiunala ed a la  cumissiun da notariat. Il conclus sto plinavant vegnir publitgà en moda adequata.  Art.  16b * Indemnisaziun 1 Las notaras regiunalas  ed ils notars regiunals  vegnan  indemnisads sur las taxas  tenor l'ordinaziun davart las taxas da notariat1). 2 Sche  la  notara  regiunala  u  il  notar  regiunal  è  elegì  a  medem  temp  sco  administratura  u administratur  dal register  funsil,  vegn ella u el  indemnisà sur il   circul da register funsil. Las taxas per ils acts uffizials da las notaras regiunalas e   dals notars regiunals van als circuls da register funsil.  Art.  17 Entrada en uffizi ed obligaziuns 1 La  notara  regiunala  u  il  notar  regiunal  vegn  saramentà  da  la  presidenta  u  dal   president da la cumissiun da notariat. L'artitgel 13 alinea 1 è applitgabel confurm al  senn. * 2 Suenter la  saramentaziun  surdat la  presidenta  u il  president da la cumissiun  da  notariat il conclus da patentaziun, il bul ed il sigil. * 3 La cumissiun da notariat organisescha periodicamain curs da scolaziun per notaras  regiunalas e per notars regiunals. La frequentaziun da quests curs è obligatorica per  tut  las  notaras  regiunalas  e  per  tut  ils  notars  regiunals  che  n'èn  betg  notaras   patentadas u notars patentads. *  Art.  18 Finiziun da l'uffizi 1 L'uffizi da notara regiunala u da notar regiunal finescha: * a) tras la renunzia u tras la mort da la titulara u dal titular; b) cun la scadenza da la perioda d'uffizi; c) tras la retratga da la legitimaziun da notariat applitgond l'artitgel  15 confurm   al senn. 2 Il  departament  communitgescha  a  la  cumissiun  da  notariat  en  scrit  ils  cas  da  l'alinea 1 literas a e b. * 3 En ils cas da l'alinea 1 litera c communitgescha la cumissiun da notariat ses conclus  d'introducziun e sias decisiuns a la regenza ed a la regiun respectiva. *  1) DG 210.370  6    http://www.gr-lex.gr.ch/data/210.370/rm    210.300   4 Tar la finiziun da l'uffizi ston las actas vegnir consegnadas a la regiun respectiva. *  4. Administraturas ed administraturs dal register funsil  Art.  19 Entrada en uffizi 1 Las  persunas  ch'entran  en  uffizi  sco  administraturas  u  sco  administraturs  dal  register funsil èn persunas da notariat en il senn da l'artitgel 1 alineas 1 e 2. 2 L'administratura u l'administratur dal register funsil vegn saramentà sco persuna da  notariat  da  l'inspectura  u  da  l'inspectur  chantunal  dal  register  funsil.  L'artitgel 13 alinea 1 è applitgabel confurm al senn. 3 L'inspecturat  chantunal  dal  register  funsil  communitgescha  l'elecziun  a  la  cumissiun da notariat.  Art.  20 Finiziun da l'uffizi 1 L'uffizi da l'administratura u da l'administratur dal register funsil finescha: a) cun l'extrada or da l'uffizi; b) tras la retratga da la legitimaziun da notariat applitgond l'artitgel  15 confurm   al senn. Dal rest valan l'artitgel 18 alineas 3 e 4 confurm al senn.  5. Obligaziuns d'uffizi da las persunas da notariat  Art.  21 Activitad 1 La persuna da notariat ha da controllar sia cumpetenza tar mintga funcziun d'uffizi.   Ella è obligada da surpigliar ina funcziun d'uffizi ch'appartegna a sia cumpetenza. 2 La persuna da notariat sto refusar ina funcziun d'uffizi, sche: a) igl exista in motiv da recusaziun tenor l'artitgel 22; b) i duai vegnir fatga ina fatschenta illegala, ina fatschenta cunter la morala u ina   fatschenta nunpussaivla. 3 La persuna da notariat po refusar ina funcziun d'uffizi, sche: a) ina realisaziun a temp è difficila per ella e po vegnir garantida en autra moda; b) in pajament anticipà dals custs ch'ella ha pretendì e ch'è giustifitgà na vegn   betg prestà.   7     210.300    Art.  22 Recusaziun 1 La persuna da notariat  ha da s'abstegnair  da la  cooperaziun en connex cun ina  documentaziun  publica,  sch'ella  è  participada  activamain  u  passivamain,   spezialmain: a) * sch'ella sezza, sche ses consort, sche sia consorta, sche ses partenari registrà,   sche  sia  partenaria  registrada  u  sch'ina  persuna,  cun  la  quala  ella  maina  facticamain ina communitad da vita, sche sias parentas u sche ses parents en   lingia  directa, sche ses fragliuns u sch'ils  conjugals da questas persunas èn  participads directamain  ubain sco represchentantas  u sco represchentants  u  sch'i vegn prendida ina disposiziun en lur favur;  b) sch'ina societad collectiva u sch'ina societad commanditara, da la quala ella fa  part sco commembra,  è participada u sch'i  vegn prendida ina disposiziun a  favur da quella;  c) sch'ina corporaziun u sch'ina instituziun dal dretg privat u public è participada,  als organs da la quala ella appartegna;  d) sch'ella è malperina cun ina partida u sch'ella è autramain interessada pervia   d'ina relaziun da commembranza u da dependenza;  e) sch'igl  existan  autras  circumstanzas  che motiveschan  in interess  indirect  u  direct da la persuna da notariat a la fatschenta da documentaziun u che na  garanteschan betg in'administraziun objectiva da l'uffizi.  2 Per  far  valair  u  per  contestar  in  motiv  da recusaziun valan  las  disposiziuns da  procedura da la lescha davart l'organisaziun giudiziala1) confurm al senn. *  Art.  23 Directadad 1 La persuna da notariat dastga menziunar sulettamain fatgs u andaments ch'ella ha  sezza percepì. Las furmlas da legalisaziun ed ils documents publics sto ella rediger   cleramain tenor sias percepziuns. 2 La persuna da notariat po laschar prender encunter la protesta da stgomi e da schec  tras ina persuna auxiliara.  Art.  24 Quità, mantegniment dals interess ed instrucziun giuridica 1 La persuna da notariat ha da preparar e d'exequir cun quità sias funcziuns d'uffizi.   Ella na dastga betg porscher maun ad andaments che n'èn betg cumpatibels cun il   dretg e cun la buna isanza. 2 Ella  ha  da  salvar  ils  interess  da  las  persunas  pertutgadas  en  moda  eguala  ed  objectiva. Ella procura per la garanzia da la buna fai. 3 Ella  ha  da  retschertgar  las  imaginaziuns  e  las  intenziuns  da  las  persunas  pertutgadas,  d'instruir  ellas davart  il  cuntegn vesaivel  e davart  l'impurtanza  da la  fatschenta sco er da s'engaschar per eliminar cuntradicziuns ed intschertezzas. Ella  na dastga betg influenzar la libra decisiun da las persunas pertutgadas.  1) DG 173.000  8    http://www.gr-lex.gr.ch/data/173.000/rm    210.300   Art.  25 Registraziun ed archivaziun da las actas 1 Mintga persuna da notariat  maina registers,  en ils quals tut  sias legalisaziuns e   documentaziuns ston vegnir protocolladas cuntinuadamain. 2 Da mintga document public sto ella tegnair en salv in exemplar original e suttascrit  sco er las agiuntas ed ils mussaments ch'appartegnan a quel.  6. Legalisaziuns  Art.  26 Disposiziuns communablas 1 La furmla da legalisaziun sto vegnir fixada sin quel document, al qual ella serva.  La persuna da notariat po er elavurar in fegl agiuntà e colliar quel en moda adequata  cun il document respectiv. 2 A mintga furmla da legalisaziun agiunta la persuna da notariat l'indicaziun dal lieu,  la data, sia suttascripziun e ses bul. 3 La furmla da legalisaziun è permessa en mintga lingua che la persuna da notariat sa  suffizientamain.  Art.  27 Suttascripziun, segn a maun 1 Cun la legalisaziun attesta la persuna da notariat ch'ina suttascripziun u ch'il segn a   maun  da  la  persuna  pertutgada  saja  succedì  u  vegnia  renconuschì  en  sia  preschientscha u che l'autenticitad da quel saja cleramain avant maun per ella en   autra moda. 2 La  persuna  da  notariat  fixescha  en  la  furmla  da  legalisaziun  che  la  persuna   pertutgada saja gia enconuschenta ad ella u che l'identitad saja vegnida constatada. 3 En connex cun il segn a maun menziunescha la persuna da notariat en la furmla da   legalisaziun er, per tge motiv che la persuna pertutgada na possia betg suttascriver.  Art.  28 Copia, duplicat, extract 1 Cun la legalisaziun attesta la persuna da notariat che la copia u ch'il  duplicat u  ch'ina tscherta part dal text reproduceschia cumplettamain e correctamain il cuntegn  d'in document preschentà ad ella. 2 Il  duplicat e l'extract  ston cuntegnair  ils  sbagls  da scriver,  las eliminaziuns,  las   agiuntas e chaussas sumegliantas dal document preschentà. 3 La persuna da notariat menziunescha en la furmla da legalisaziun, sch'il document   preschentà è in original u betg.  Art.  29 Garanzia da la data 1 Cun la legalisaziun attesta la persuna da notariat, cura e tras tgi ch'in document è   vegnì preschentà ad ella. 2 Dal rest valan l'artitgel 27 alinea 2 e l'artitgel 28 alinea 3.   9     210.300    7. Documentaziuns  Art.  30 Substituziun d'ina partida 1 Sche la substituziun è permessa tenor il dretg federal, sto la substituta u il substitut  preschentar in plainpudair duì en scrit. Davart la valaivladad dal plainpudair decida  la persuna da notariat. 2 La  persuna  da  notariat  ha  da  menziunar  la  substituziun  en  la  furmla  da  documentaziun e da prender il plainpudair sco mussament.  Art.  31 Creditura ipotecara u creditur ipotecar sco partida 1 Per tut las fatschentas da dretg ipotecar che n'obligheschan betg la creditura u il  creditur, po ella u el declerar ordavant en furma simpla scritta ch'ella u ch'el  saja   d'accord cun il cuntegn dal document public.  Art.  32 Identitad e voluntad da las partidas 1 La  persuna  da  notariat  ha  da  sa  persvader  da  l'identitad  da  las  partidas  che   cumparan e da menziunar il resultat en la furmla da documentaziun. 2 Sche  la  persuna  da  notariat  ha  la  persvasiun  ch'ina  persuna  che  duess  dar  ina  decleraziun giuridicamain relevanta na saja betg abla da giuditgar, ha ella da refusar   l'ulteriura cooperaziun. En cas da dubi po ella far la documentaziun e fixar en la  furmla ina resalva en connex cun sias percepziuns e cun sias valitaziuns.  Art.  33 Leger e suttascriver, unitad da l'act 1 Las partidas che cumparan ston ubain leger  sezzas il  document  public ubain al   laschar preleger da la persuna da notariat,  alura approvar explicitamain e suenter   suttascriver cun agen maun cun lur num. 2 Durant la documentaziun ston tut las persunas participadas esser preschentas e la  procedura sto vegnir exequida senza interrupziuns essenzialas. 3 Resalvadas restan furmlas da documentaziun spezialas tenor il dretg federal e tenor  autras disposiziuns da questa lescha.  Art.  34 Documentaziun da decleraziuns da voluntad 1 La documentaziun succeda uschia che la persuna da notariat attesta formalmain a   la fin dal document public che quel saja vegnì fatg enconuschent a las partidas, che  quel cuntegnia lur voluntad e che quella saja vegnida communitgada a la persuna da  notariat, sco er ch'il document public saja vegnì suttascrit da las partidas. 2 A questa furmla da documentaziun agiunta la persuna da notariat l'indicaziun dal  lieu, la data, sia suttascripziun e ses bul.  10       210.300   Art.  35 Documentaziun da conclus 1 La persuna da notariat sto esser preschenta a la radunanza u a la sesida e sto manar  in protocol sco document public. 2 Il protocol sto almain cuntegnair: a) l'indicaziun dal lieu e da la data da la radunanza u da la sesida; b) la nominaziun da la parsura u dal parsura, da la protocollista u dal protocollist    e da las dumbravuschs u dals dumbravuschs; c) las constataziuns da la parsura u dal parsura davart la convocaziun, davart la    preschientscha e davart  la cumpetenza  da decider sco er davart  eventualas  objecziuns cunter la realisaziun;  d) tut ils conclus prendids e tut ils resultats da las votaziuns, uschenavant ch'igl è   necessari da documentar quels.  3 A quest protocol agiunta la persuna da notariat l'indicaziun dal lieu, la data, sia   suttascripziun e ses bul. 4 Ella  è  autorisada  d'elavurar  e  da  suttascriver  il  document  public  pir  suenter  la   radunanza u suenter la sesida.  Art.  36 Autras documentaziuns da fatgs 1 La persuna da notariat ha da constatar uschè exactamain sco pussaivel la situaziun  u l'andament che sto vegnir documentà en in protocol sco document public. 2 Il protocol sto almain cuntegnair: a) l'indicaziun da l'incumbensadra u da l'incumbensader e la fatschenta uffiziala; b) l'indicaziun dal lieu e da la data; c) la descripziun da l'andament u da la situaziun. 3 Dal rest valan l'artitgel 35 alineas 3 e 4.  Art.  37 Furma exteriura 1 Las partidas pon suttametter il document che sto vegnir documentà a la persuna da  notariat en furma gia redigida u surdar quel ad ella per rediger. 2 Mintga document  public sto  vegnir  scrit  en moda netta  e cun ina scrittira bain  legibla. La qualitad dal palpiri duvrà e dal material da scriver utilisà sto esser buna e   duraivla. Igl è scumandà da far or cun la gumma u da tagliar ora parts. 3 Ils  documents  che  vegnan  declerads  sco  parts  integralas  d'in  document  public  (plans,  registers,  glistas  e.u.v.)  ston  vegnir  colliads  cun  quel  en  moda  adequata,  datads a lur fin, visads da las partidas sco er munids cun la suttascripziun e cun il bul   da la persuna da notariat.  Art.  38 Lingua 1 Il  document  public  è  permess  en  mintga  lingua  che  la  persuna  da  notariat  sa  suffizientamain.   11     210.300    2 La persuna da notariat  engascha a quint da la partida respectiva ina translatura  fidada u in translatur fidà, sche la partida na chapescha betg bain avunda la lingua   che vegn duvrada en il document public u sch'il document vegn scrit en ina lingua  estra u en ina lingua che n'è betg usitada en il chantun e sche la persuna da notariat  sezza na sa betg translatar suffizientamain. 3 La  translatura  u  il  translatur  ha  d'attestar  sin  il  document  public  cun  sia  suttascripziun che la translaziun saja succedida cumplettamain e tenor meglier savair   e pudair. Per la translatura u per il translatur valan ils medems motivs da recusaziun  sco per las persunas da notariat. 4 La persuna da notariat ha da menziunar en la furmla da documentaziun il num da la  translatura u dal translatur e la realisaziun da la translaziun.  Art.  39 Partidas impedidas 1 Sch'ina partida declera ch'ella na possia ni suttascriver cun ses num ni metter in   segn  a  maun,  ha  la  persuna  da  notariat  da  menziunar  il  motiv  en  la  furmla  da  documentaziun. 2 Sch'ina partida è surda, sto ella leger sezza il document public. 3 Sch'ina partida è mitta, sto ella confermar cun sia suttascripziun sin il document  public che quel correspundia a sia voluntad. 4 Sch'ina partida è surd-mitta, valan ils alineas 2 e 3 en moda cumulativa. 5 Sch'ina  partida  è  tschorva,  sto  ella  –  avant  che  suttascriver  –  declerar   expressivamain a la persuna da notariat ch'ella haja chapì exactamain il cuntegn dal   document public prelegì. 6 Sch'ina  partida ha plirs  impediments  surmenziunads,  sto  la  persuna da notariat  proceder en moda adattada e consultar persunas cumpetentas en cas da basegn. Per  talas persunas cumpetentas vala l'artitgel 38 alineas 3 e 4 confurm al senn.  Art.  40 Nunvalaivladad 1 I na vegn betg elavurà in document public, sche: a) la persuna da notariat n'è betg cumpetenta da far la documentaziun; b) la  persuna  da  notariat  violescha  sia  obligaziun  da  recusaziun  tenor   l'artitgel 22 alinea 1 literas a fin c; c) la persuna da notariat n'ha betg percepì sezza las decleraziuns da voluntad, ils   andaments u las situaziuns; d) ina partida n'ha betg gì enconuschientscha da quel u n'ha betg consentì a quel   tenor prescripziun; e) l'indicaziun dal lieu, la data u la suttascripziun da la persuna da notariat manca   en la furmla da documentaziun. 2 Resalvadas restan prescripziuns dal dretg federal.  12       210.300   Art.  41 Midadas da documents 1 Midadas che las  partidas  contrahentas giavischan  durant la  documentaziun  ston  vegnir fatgas immediatamain da la persuna da notariat, munidas cun ses bul, datadas   e suttascrittas. 2 Sch'i ston vegnir integradas u midadas indicaziuns da registraziun da natira tecnica  suenter che la documentaziun è vegnida fatga, po la persuna da notariat proceder  tenor l'alinea 1 senza stuair consultar las partidas. 3 Sch'i ston – suenter che la documentaziun è vegnida fatga – vegnir integradas u  midadas  autras  indicaziuns  che  n'èn  betg  obligatoricas  en  connex  cun  ina  documentaziun, basegna quai ina decleraziun da consentiment en scrit da la partida  pertutgada ed ina communicaziun a tut las partidas contrahentas.  8. Responsabladad  Art.  42 Dretg penal 1 La  responsabladad da dretg penal  da la  persuna da notariat  sa  drizza tenor  las   prescripziuns dal cudesch penal svizzer1).  Art.  43 Indemnisaziun 1 Per donns ch'èn vegnids chaschunads illegalmain en il rom d'ina activitad notariala  stat buna respectivamain bun: * 1. il chantun tar persunas da notariat patentadas sco er tar administraturas e tar    administraturs dal register funsil; 2. * il chantun tar notaras regiunalas e tar notars regiunals; 3. la vischnanca tar chanzlistas communalas e tar chanzlists communals. 2 Dal rest sa drizza la responsabladad da dretg patrimonial tenor las disposiziuns da  la lescha chantunala davart la responsabladad dal stadi2). * 3 Il  chantun  s'assicurescha  cunter  pretensiuns  d'indemnisaziun  che  vegnan  fatgas  valair  envers  el  pervia  da  l'activitad  notariala  da  las  persunas  da  notariat.  La   responsabladad persunala da las persunas da notariat vegn cunassicurada. * 4 En l'ordinaziun executiva3) fixescha la regenza las pretensiuns minimalas decisivas  per l'assicuranza da tut las persunas da notariat.  Art.  44 Annunzia 1 Mintgina e mintgin è legitimà d'annunziar a la cumissiun da notariat violaziuns da  l'obligaziun d'uffizi da persunas da notariat.  1) CS 311.0 2) DG 170.050 3) DG 210.350   13   http://www.gr-lex.gr.ch/data/210.350/rm http://www.gr-lex.gr.ch/data/170.050/rm http://db.clex.ch/link/Bund/311.0/rm   210.300    Art.  45 Responsabladad disciplinara 1 Tgi che violescha sco persuna da notariat culpaivlamain las obligaziuns d'uffizi u   tgi che na resguarda betg la reputaziun da la professiun da notara u da notar, vegn   chastià disciplinarmain.  Art.  46 Mesiras disciplinaras 1 Mesiras disciplinaras èn: a) la reprimanda; b) ina multa fin 20 000 francs; c) la retratga da la patenta u la suspensiun da l'uffizi fin quatter onns; d) la retratga permanenta da la patenta u la destituziun da l'uffizi. 2 Singulas mesiras disciplinaras pon vegnir colliadas ina cun l'autra. 3 La  cumissiun  da  notariat  resguarda  cunzunt  la  grevezza  da  la  violaziun  da  l'obligaziun d'uffizi e da la periclitaziun che vegn chaschunada tras quai sco er la   culpa da la persuna da notariat e l'administraziun da ses uffizi fin ussa.  Art.  47 Surannaziun 1 La  persecuziun  disciplinara  surannescha  in  onn  suenter  che  l'autoritad  da  surveglianza ha survegnì enconuschientscha dal cas contestà. 2 Il termin vegn interrut tras mintga act d'inquisiziun da l'autoritad da surveglianza. 3 La persecuziun disciplinara surannescha en mintga cas tschintg onns suenter il cas  contestà. 4 Sche  la  violaziun  da  l'obligaziun  d'uffizi  è  in  act  chastiabel,  vala  il  termin  da  surannaziun pli lung, il qual è previs dal dretg penal.  Art.  48 Purtar nunautorisadamain il titel e pratitgar l'activitad da notariat 1 Tgi che porta nunautorisadamain il titel "notara" u "notar" ubain "notara regiunala  u "notar regiunal" u tgi che pratitgescha nunautorisadamain l'activitad da notariat,  vegn chastià da la cumissiun da notariat cun ina multa fin 5 000 francs. *  9. Disposiziuns finalas  Art.  49 Taxas 1 La regenza fixescha las taxas per las funcziuns uffizialas, per las inspecziuns e per  las  disposiziuns  che  vegnan  prestadas  u  ordinadas  sin  basa  da  la  legislaziun  da  notariat.  Ellas  importan  en  il  cas  singul  maximalmain  30 000  francs,  vegnan  calculadas tenor ils custs e tenor la difficultad da la chaussa e ston vegnir pajadas  ubain  da  las  retschavidras  u  dals  retschaviders  da  las  prestaziuns  ubain  da  las   persunas pertutgadas.  14       210.300   Art.  50 Relaschs executivs 1 La regenza relascha las disposiziuns executivas necessarias e – sin dumonda da la   cumissiun da notariat – in reglament d'examen.  Art.  51 Midada dal dretg vertent1)  Art.  51a * Disposiziuns transitoricas 1 Cun  l'aboliziun  dal  notariat  cirquital  ston  las  notaras  cirquitalas  ed  ils  notars  cirquitals deponer tar la regiun respectiva tut las chaussas che ston vegnir tegnidas  en salv; quai en preschientscha d'ina commembra u d'in commember da la cumissiun  da notariat. 2 Da questa obligaziun poi vegnir desistì, sch'ina notara regiunala u in notar regiunal  surpiglia  sez  l'incumbensa  da  tegnair  en  salv  tut  las  chaussas  che  ston  vegnir  tegnidas en salv. 3 En mintga cas stoi vegnir fatg in protocol da surdada che sto vegnir consegnà a la  cumissiun da notariat.  Art.  52 Referendum, entrada en vigur, dretg transitoric 1 Questa lescha è suttamessa al referendum facultativ. 2 La regenza fixescha il termin da l'entrada en vigur2) da questa lescha. 3 Per proceduras  pendentas  davant  la  cumissiun  da notariat  sto vegnir  applitgà il  dretg nov. Exceptadas da quai èn proceduras disciplinaras, uschenavant ch'il dretg  vegl è pli favuraivel per las persunas pertutgadas.  1) Las midadas dal dretg vertent na vegnan betg inditgadas. 2) Il termin da referendum è scadì ils 26 da schaner 2005. Entaifer quest termin n'èn vegnids   inoltrads nagins referendums. Messa en vigur cun CR dals 26 d'avrigl 2005 per il 1. da matg  2005.   15     210.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-10-2004 01-01-2005 relasch emprima versiun - 31-08-2006 01-01-2007 Art. 9 revisiun totala 2006, 3312 31-08-2006 01-01-2008 Art. 22 al. 2 midada 2006, 4572 05-12-2006 01-05-2007 Art. 43 al. 1 midada - 05-12-2006 01-05-2007 Art. 43 al. 2 midada - 05-12-2006 01-05-2007 Art. 43 al. 3 midada - 06-12-2006 01-04-2007 Art. 2 al. 3 midada 2006, 4885 06-12-2006 01-04-2007 Art. 22 al. 1, a) midada 2006, 4885 13-01-2015 01-01-2016 Art. 1 al. 1 midada 2015-006 13-01-2015 01-01-2016 Art. 1 al. 1, b) midada 2015-006 13-01-2015 01-01-2016 Art. 1 al. 2 midada 2015-006 13-01-2015 01-01-2016 Art. 2 al. 2 midada 2015-006 13-01-2015 01-01-2016 Art. 3 al. 2 midada 2015-006 13-01-2015 01-01-2016 Art. 4 al. 2 midada 2015-006 13-01-2015 01-01-2016 Art. 4 al. 2, a) midada 2015-006 13-01-2015 01-01-2016 Art. 8 al. 1, a) midada 2015-006 13-01-2015 01-01-2016 Titel 3. midada 2015-006 13-01-2015 01-01-2016 Art. 16 midada dal titel 2015-006 13-01-2015 01-01-2016 Art. 16 al. 1 midada 2015-006 13-01-2015 01-01-2016 Art. 16 al. 2 midada 2015-006 13-01-2015 01-01-2016 Art. 16 al. 3 midada 2015-006 13-01-2015 01-01-2016 Art. 16 al. 4 integraziun 2015-006 13-01-2015 01-01-2016 Art. 16a integraziun 2015-006 13-01-2015 01-01-2016 Art. 16b integraziun 2015-006 13-01-2015 01-01-2016 Art. 17 al. 1 midada 2015-006 13-01-2015 01-01-2016 Art. 17 al. 2 midada 2015-006 13-01-2015 01-01-2016 Art. 17 al. 3 midada 2015-006 13-01-2015 01-01-2016 Art. 18 al. 1 midada 2015-006 13-01-2015 01-01-2016 Art. 18 al. 2 midada 2015-006 13-01-2015 01-01-2016 Art. 18 al. 3 midada 2015-006 13-01-2015 01-01-2016 Art. 18 al. 4 midada 2015-006 13-01-2015 01-01-2016 Art. 43 al. 1, 2. midada 2015-006 13-01-2015 01-01-2016 Art. 43 al. 3 midada 2015-006 13-01-2015 01-01-2016 Art. 48 al. 1 midada 2015-006 13-01-2015 01-01-2016 Art. 51a integraziun 2015-006 02-02-2016 01-01-2017 titel dal relasch midada 2016-001 02-02-2016 01-01-2017 Art. 4 al. 2, c) midada 2016-001  16       210.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-10-2004 01-01-2005 emprima versiun - titel dal relasch 02-02-2016 01-01-2017 midada 2016-001 Art. 1 al. 1 13-01-2015 01-01-2016 midada 2015-006 Art. 1 al. 1, b) 13-01-2015 01-01-2016 midada 2015-006 Art. 1 al. 2 13-01-2015 01-01-2016 midada 2015-006 Art. 2 al. 2 13-01-2015 01-01-2016 midada 2015-006 Art. 2 al. 3 06-12-2006 01-04-2007 midada 2006, 4885 Art. 3 al. 2 13-01-2015 01-01-2016 midada 2015-006 Art. 4 al. 2 13-01-2015 01-01-2016 midada 2015-006 Art. 4 al. 2, a) 13-01-2015 01-01-2016 midada 2015-006 Art. 4 al. 2, c) 02-02-2016 01-01-2017 midada 2016-001 Art. 8 al. 1, a) 13-01-2015 01-01-2016 midada 2015-006 Art. 9 31-08-2006 01-01-2007 revisiun totala 2006, 3312 Titel 3. 13-01-2015 01-01-2016 midada 2015-006 Art. 16 13-01-2015 01-01-2016 midada dal titel 2015-006 Art. 16 al. 1 13-01-2015 01-01-2016 midada 2015-006 Art. 16 al. 2 13-01-2015 01-01-2016 midada 2015-006 Art. 16 al. 3 13-01-2015 01-01-2016 midada 2015-006 Art. 16 al. 4 13-01-2015 01-01-2016 integraziun 2015-006 Art. 16a 13-01-2015 01-01-2016 integraziun 2015-006 Art. 16b 13-01-2015 01-01-2016 integraziun 2015-006 Art. 17 al. 1 13-01-2015 01-01-2016 midada 2015-006 Art. 17 al. 2 13-01-2015 01-01-2016 midada 2015-006 Art. 17 al. 3 13-01-2015 01-01-2016 midada 2015-006 Art. 18 al. 1 13-01-2015 01-01-2016 midada 2015-006 Art. 18 al. 2 13-01-2015 01-01-2016 midada 2015-006 Art. 18 al. 3 13-01-2015 01-01-2016 midada 2015-006 Art. 18 al. 4 13-01-2015 01-01-2016 midada 2015-006 Art. 22 al. 1, a) 06-12-2006 01-04-2007 midada 2006, 4885 Art. 22 al. 2 31-08-2006 01-01-2008 midada 2006, 4572 Art. 43 al. 1 05-12-2006 01-05-2007 midada - Art. 43 al. 1, 2. 13-01-2015 01-01-2016 midada 2015-006 Art. 43 al. 2 05-12-2006 01-05-2007 midada - Art. 43 al. 3 05-12-2006 01-05-2007 midada - Art. 43 al. 3 13-01-2015 01-01-2016 midada 2015-006 Art. 48 al. 1 13-01-2015 01-01-2016 midada 2015-006 Art. 51a 13-01-2015 01-01-2016 integraziun 2015-006   17    	1. Disposiziuns generalas 	Art. 1 Persunas da notariat 	Art. 2 Cumpetenza per documentaziuns 	Art. 3 Cumpetenza per legalisaziuns 	Art. 4 Cumissiun da notariat 1. elecziun, cumposiziun, indemnisaziun 	Art. 5 2. incumbensas 	Art. 6 Inspecziuns 	Art. 7 Discreziun 	Art. 8 Incumpatibilitad 	Art. 9 * Procedura, meds legals  	2. Notaras patentadas e notars patentads 	Art. 10 Examen 	Art. 11 Attest da qualificaziun 	Art. 12 Concessiun da la patenta 	Art. 13 Entrada en uffizi 	Art. 14 Scadenza da la patenta 	Art. 15 Retratga da la patenta  	3. Notaras regiunalas e notars regiunals * 	Art. 16 Proposta * 	Art. 16a * Elecziun 	Art. 16b * Indemnisaziun 	Art. 17 Entrada en uffizi ed obligaziuns 	Art. 18 Finiziun da l'uffizi  	4. Administraturas ed administraturs dal register funsil 	Art. 19 Entrada en uffizi 	Art. 20 Finiziun da l'uffizi  	5. Obligaziuns d'uffizi da las persunas da notariat 	Art. 21 Activitad 	Art. 22 Recusaziun 	Art. 23 Directadad 	Art. 24 Quità, mantegniment dals interess ed instrucziun giuridica 	Art. 25 Registraziun ed archivaziun da las actas  	6. Legalisaziuns 	Art. 26 Disposiziuns communablas 	Art. 27 Suttascripziun, segn a maun 	Art. 28 Copia, duplicat, extract 	Art. 29 Garanzia da la data  	7. Documentaziuns 	Art. 30 Substituziun d'ina partida 	Art. 31 Creditura ipotecara u creditur ipotecar sco partida 	Art. 32 Identitad e voluntad da las partidas 	Art. 33 Leger e suttascriver, unitad da l'act 	Art. 34 Documentaziun da decleraziuns da voluntad 	Art. 35 Documentaziun da conclus 	Art. 36 Autras documentaziuns da fatgs 	Art. 37 Furma exteriura 	Art. 38 Lingua 	Art. 39 Partidas impedidas 	Art. 40 Nunvalaivladad 	Art. 41 Midadas da documents  	8. Responsabladad 	Art. 42 Dretg penal 	Art. 43 Indemnisaziun 	Art. 44 Annunzia 	Art. 45 Responsabladad disciplinara 	Art. 46 Mesiras disciplinaras 	Art. 47 Surannaziun 	Art. 48 Purtar nunautorisadamain il titel e pratitgar l'activitad da notariat  	9. Disposiziuns finalas 	Art. 49 Taxas 	Art. 50 Relaschs executivs 	Art. 51 Midada dal dretg vertent) 	Art. 51a * Disposiziuns transitoricas 	Art. 52 Referendum, entrada en vigur, dretg transitoric   		2018-06-06T11:28:45+0200 	"7001 Chur" 	"Gesetzessammlung Kanton Graubünden"


title: Ordinaziun davart il notariat

abbreviation: ONot

pdf_content: 210.350 - Ordinaziun davart il notariat (ONot)    210.350   Ordinaziun davart il notariat * (ONot)  dals 26-04-2005 (versiun dals 01-01-2019)  sa basond sin l'art. 50 da la lescha davart il notariat1)  relaschada da la regenza ils 26 d'avrigl 2005  1. Examen da notariat  Art.  1 Annunzia da l'examen 1 La  cumissiun  da  notariat  realisescha  mintga  onn  in  examen  da  notariat.  Ella  annunzia l'examen en il fegl uffizial dal chantun. 2 La dumonda d'admissiun a l'examen sto vegnir inoltrada a la cumissiun da notariat  entaifer  il  termin  annunzià  e  cun  agiuntar  l'attest  grischun  da  qualificaziun  per  advocatas e per advocats per laschar decider davart l'admissiun.  Art.  2 Andament dals examens 1 L'examen en scrit ha lieu sco emprim. El dura in entir di e cumpiglia l'elavuraziun   d'incumbensas  (per  regla  rediger  documents).  La  cumissiun  da  notariat  communitgescha ils meds auxiliars permess. 2 L'examen  a  bucca  dura  almain  in'ura.  Durant  l'examen  a  bucca  ston  vegnir  respundidas dumondas davart il dretg general da notariat da la confederaziun e dal  chantun, davart il cudesch civil svizzer2) e davart ils relaschs parentads sco er davart  il dretg d'obligaziuns svizzer3) e davart ils relaschs parentads. I n'èn permess nagins  meds auxiliars.  Art.  3 Valitaziun da l'examen 1 La valitaziun da l'examen succeda cun las notas 6 per excellent, 5,5 per fitg bun, 5  per bun, 4,5 per cuntentaivel, 4 per suffizient, 3,5 per insuffizient, 3 per flaivel sco er   2,5 e damain per fitg flaivel.  1) DG 210.300 2) CS 210 3) CS 220  * tabellas da las modificaziuns a la fin dal relasch   1   https://www.gr-lex.gr.ch/data/210.300/rm http://db.clex.ch/link/Bund/220/rm http://db.clex.ch/link/Bund/210/rm   210.350    2 A l'examen a bucca vegn mo admess, tgi che cuntanscha en l'examen en scrit per   mintga lavur almain la nota 3 e sco media almain la nota 4. 3 La  media  da  las  notas  da  l'examen  en  scrit  ed  a  bucca  èn  equivalentas  per  il   giudicament cumplessiv final. Tgi che cuntanscha en omadus examens ina media da  las notas d'almain 4, reussescha l'examen da notariat.  1a. Premissas d'elegibladad da notaras regiunalas e da notars  regiunals *  Art.  3a * Qualificaziun persunala 1 Notaras regiunalas e notars regiunals han la qualificaziun persunala, sche: a) ellas ed els adempleschan las premissas tenor l'artitgel 16 alinea 4 da la lescha   davart il notariat3); b) ellas ed els èn abels d'agir; c) ellas ed els n'èn betg vegnids sentenziads penalmain pervia  d'acts  che n'èn    betg cumpatibels cun l'activitad sco notara regiunala u notar regiunal, nun che  questa  sentenzia  na  cumparia  betg  pli  sin  l'extract  dal  register  penal  per  persunas privatas;  d) i n'èn avant maun nagins attests da perdita.  Art.  3b * Qualificaziun professiunala 1 Notaras regiunalas e notars regiunals han la qualificaziun professiunala, sch'ellas  ed els disponan d'in diplom renconuschì en il sectur giuridic u fiduziar. 2 En  cas  excepziunals  motivads  poi  vegnir  divergià  da  la  premissa  d'in  diplom  renconuschì, sch'i vegn cumprovada in'activitad pratica da plirs onns en ils fatgs da  notariat.  2. Entrada en uffizi  Art.  4 Dumonda da patentaziun 1 La dumonda da conceder la patenta da notariat sto vegnir inoltrada a la presidenta  u al president da la cumissiun da notariat cun las suandantas agiuntas: a) attest grischun da qualificaziun per persunas da notariat; b) attest da domicil d'ina vischnanca grischuna; c) extract dal register penal central; d) mussament che la taxa per la patenta saja vegnida pajada.  3) DG 210.300  2    https://www.gr-lex.gr.ch/data/210.300/rm    210.350   Art.  5 Taxas 1 I vegnan incassadas las suandantas taxas: * a) * per l'examen 1000.– francs b) * per emetter l'attest da qualificaziun 200.– francs c) * per la patenta 1000.– francs  Art.  6 Model da la suttascripziun 1 Il  mument  da  l'entrada  en  uffizi  depona  mintga  persuna  da  notariat  sia  suttascripziun per la chanzlia chantunala dal Grischun. L'execuziun è chaussa da la  persuna che fa la saramentaziun.  Art.  7 Bul e sigil 1 Mintga persuna da notariat survegn in bul cun ses num ed in sigil. Ils custs van a  ses quint. 2 Il bul ed il sigil vegnan producids tenor las directivas da la cumissiun da notariat.  La producenta u il producent è obligà da sa volver sulettamain a la cumissiun da   notariat per incumbensas e per consegnas.  Art.  8 Assicuranza da responsabladad 1 La summa da garanzia importa per mintga persuna da notariat almain 10 000 000  francs per mintga cas da donn. Per las persunas da notariat dals uffizis dal register  funsil vala la summa da garanzia per mintga circul da register funsil e per mintga cas   da donn. * 2 En il  rom dal  contract  che vegn  fatg dal  chantun pon las  persunas da notariat  tscherner in'assicuranza cun ina summa da garanzia pli auta. Ina summa da garanzia  pli auta sto vegnir  tschernida en mintga cas, sch'il  potenzial da donns dal champ  d'activitad da la persuna da notariat è pli grond. * 3 Las notaras patentadas ed ils notars patentads, las notaras regiunalas ed ils notars  regiunals  sco  er  ils  circuls  da  register  funsil  han  da  surpigliar  sezs  ils  custs  proporziunals che resultan per els tras l'assicuranza che vegn fatga dal chantun. Il   quint vegn tschentà annualmain da l'administraziun da finanzas. *  3. Protocollaziuns  Art.  9 Instruments 1 Mintga persuna da notariat maina in cudesch da protocols A per legalisaziuns ed in  cudesch da protocols B per documentaziuns publicas. 2 Omadus  cudeschs  da  protocols  vegnan  producids  tenor  las  directivas  da  la  cumissiun da notariat. La persuna da notariat als sto retrair sin agens custs tar la  centrala chantunala per stampats e material.   3     210.350    3 La  cumissiun  da  notariat  po  permetter  protocollaziuns  electronicas  empè  da  protocollaziuns en cudeschs e dar directivas per quest intent.  Art.  10 Cudesch da protocols A 1 En il cudesch da protocols A vegnan inscrittas immediatamain tut las legalisaziuns  ch'èn vegnidas fatgas, e quai en successiun cronologica cun: a) il numer da register cuntinuant; b) la data da la legalisaziun (di, mais, onn); c) il num, il prenum ed il domicil da la petenta u dal petent; d) l'object da la legalisaziun; e) en cas ch'ina suttascripziun vegn legalisada: il num, il prenum ed il domicil da   la persuna respectiva; f) la taxa da legalisaziun. 2 Il document che cuntegna la furmla da legalisaziun sto vegnir munì cun il segn dal  cudesch, cun l'annada e cun il numer.  Art.  11 Cudesch da protocols B 1 En  il  cudesch  da  protocols  B  vegnan  inscrittas  immediatamain  tut  las   documentaziuns publicas ch'èn vegnidas fatgas,  e quai en successiun cronologica  cun: a) il numer da register cuntinuant; b) la data da la documentaziun publica (di, mais, onn); c) il  num,  il  prenum  ed  il  domicil  da  las  partidas  che  dumondan  la   documentaziun; d) l'object da la documentaziun publica; e) il  dumber  dals  documents  originals  emess  e  la  denominaziun  da  lur   retschavidra  u  da  lur  retschavider,  sche  questas  indicaziuns  n'èn  betg  cuntegnidas en il document.  2 Il cudesch da protocols B sto vegnir cumplettà cun in register separà che cuntegna   ils nums da las partidas che dumondan la documentaziun. 3 Il document che cuntegna la furmla da documentaziun sto vegnir munì cun il segn   dal cudesch, cun l'annada e cun il numer.  4. Conservaziun  Art.  12 Documents ed agiuntas 1 Da mintga document e da sias agiuntas  sto la persuna da notariat conservar en   successiun cronologica  ed en moda ordinada in  exemplar  cun las suttascripziuns  originalas. 2 Agiuntas èn quels documents ch'èn parts integralas dal document e ch'èn fermads  vi da tal.  4       210.350   Art.  13 Mussaments 1 La  persuna  da  notariat  sto  prender  en  consegna  ils  originals  u  las  copias  da  mussaments utilisads e conservar quels en moda ordinada. 2 Mussaments  èn  quels  documents  ch'èn  stads  avant  maun  per  singulas  documentaziuns publicas e che n'èn betg agiuntas (p.ex.  plainpudairs, extracts da   registers, attestaziuns, permissiuns d'autoritads u d'uffizis).  Art.  14 Lieu e durada 1 Ils cudeschs da protocols A e B, ils documents originals cun lur agiuntas e cun lur   mussaments sco er il bul ed il sigil ston vegnir conservads da la persuna da notariat  en moda segira durant in temp illimità. Quels objects tutgan al secret professiunal.  5. Deposit a la fin da l'uffizi  Art.  15 Notaras patentadas e notars patentads 1 En preschientscha d'ina commembra u d'in commember da la cumissiun da notariat  ston la persuna da notariat u sias ertavlas e ses ertavels deponer tar l'archiv dal stadi   dal Grischun tut las chaussas ch'èn suttamessas a l'obligaziun da conservaziun. 2 La cumissiun da notariat po deliberar la persuna da notariat u sias ertavlas e ses  ertavels da questa incumbensa,  sch'ina autra notara patentada u sch'in auter notar  patentà surpiglia tut las chaussas ch'èn suttamessas a l'obligaziun da deposit per las   conservar sez. 3 En mintga cas sto vegnir fatg in protocol da surdada che sto vegnir consegnà a la   cumissiun da notariat.  Art.  16 Notaras regiunalas e notars regiunals * 1 En preschientscha d'ina commembra u d'in commember da la cumissiun da notariat  ston la notara regiunala u il notar regiunal u sias ertavlas e ses ertavels deponer tut   las chaussas ch'èn da tegnair en salv tar la regiun respectiva ubain las surdar a la  successura u al successur. * 2 L'artitgel 15 alinea 3 vala confurm al senn.  Art.  17 Administraturas ed administraturs dal register funsil 1 Tut las chaussas ch'èn suttamessas a l'obligaziun da conservaziun restan tar l'uffizi   dal register funsil respectiv.   5     210.350    6. Midadas vi da documents  Art.  18 Midadas e correcturas vi dal document a chaschun da la  documentaziun publica  1 Sche las partidas che dumondan la documentaziun vulan far midadas u correcturas  vi  dal document  che vegn suttamess ad ellas,  ston quellas midadas u correcturas  vegnir fatgas en moda bain legibla ed integradas en la documentaziun publica. 2 L'uffizianta u l'uffiziant da documentaziun sto munir las midadas cun ses bul sco er   suttascriver e datar quellas.  Art.  19 Correctura da mancanzas che na pertutgan betg parts essenzialas dal  document  1 Sch'i mancan – suenter che la documentaziun è fatga – indicaziuns che n'èn tenor   las prescripziuns dal cudesch civil  svizzer1) ni  cundiziuns da valaivladad ni parts  essenzialas,  u  sche  talas  indicaziuns  sa  mussan  sco  faussas,  basegna  lur  cumplettaziun u lur midada ina decleraziun en scrit da la partida pertutgada ch'ella   haja survegnì enconuschientscha da tala e – sch'igl è necessari da far ina inscripziun  en in register – ch'ella haja consentì a tala malgrà ils novs fatgs. 2 Las cumplettaziuns u las midadas ston vegnir communitgadas a tut las partidas.  Art.  20 Correctura da mancanzas da gener tecnic concernent il register 1 Sch'i mancan – suenter che la documentaziun è fatga – indicaziuns ch'èn mo da  gener tecnic concernent il register, sco l'indicaziun dal lieu d'origin u da la data da  naschientscha u la designaziun dal titel d'acquist, u sche talas indicaziuns sa mussan   sco faussas, po la persuna da notariat far da sasezza anor las cumplettaziuns u las   correcturas correspundentas sin il document public e las attestar cun il bul, cun la  suttascripziun e cun la data da l'execuziun.  7. Taxas ed indemnisaziuns da la cumissiun da notariat  Art.  21 Taxas per inspecziuns 1 La cumissiun da notariat metta a quint a las notaras ed als notars las inspecziuns   tenor la lavur. 2 Las lavurs d'inspecziun ston vegnir  indemnisadas tenor il temp impundì per ina  tariffa da 200 francs per ura. * 3 … *  1) CS 210  6    http://db.clex.ch/link/Bund/210/rm    210.350   Art.  21a * Taxas per acts uffizials e per disposiziuns 1 Sche questa ordinaziun na cuntegna naginas regulaziuns da taxas,  sa drizzan ils  custs da procedura per acts uffizials e per disposiziuns da la cumissiun da notariat   tenor  las  disposiziuns  generalas  che  valan  per  las  autoritads  administrativas  chantunalas. 2 L'import maximal da las taxas sa drizza tenor la lescha davart il notariat1).  Art.  22 Indemnisaziun e spesas 1 Las commembras ed ils commembers da la cumissiun da notariat survegnan ina  schurnada da 500 francs.  Sche lur lavur  inclusiv il  temp da viadi  dura main che  quatter uras, vegn pajada mo la mesa schurnada. * 2 La regenza po pajar a la presidenta u al president da la cumissiun da notariat in  supplement presidial tenor sia lavur. 2bis L'activitad da l'inspectura u da l'inspectur da notariat vegn indemnisada cun ina  tariffa da 150 francs per ura. * 3 Dal  rest  valan  las  disposiziuns  da  l'ordinaziun  davart  las  collavuraturas  ed  ils   collavuraturs en uffizi accessoric dal chantun Grischun2) confurm al senn. *  8. Disposiziuns finalas  Art.  23 Midada dal dretg vertent3)  Art.  24 Aboliziun dal dretg vertent, entrada en vigur 1 La regenza metta en vigur questa ordinaziun4). 2 Per quest termin vegnan abolidas las disposiziuns executivas tar l'ordinaziun davart   il notariat dals 3 d'avrigl 1959.  1) DG 210.300 2) DG 170.420 3) Las midadas dal dretg vertent na vegnan betg inditgadas. 4) messa en vigur cun CR dals 26 d'avrigl 2005 per il 1. da matg 2005   7   https://www.gr-lex.gr.ch/data/170.420/rm https://www.gr-lex.gr.ch/data/210.300/rm   210.350    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-04-2005 01-05-2005 relasch emprima versiun - 12-12-2006 01-01-2007 Art. 21a integraziun - 01-12-2015 01-01-2016 titel dal relasch midada 2015-044 01-12-2015 01-01-2016 Titel 1a. integraziun 2015-044 01-12-2015 01-01-2016 Art. 3a integraziun 2015-044 01-12-2015 01-01-2016 Art. 3b integraziun 2015-044 01-12-2015 01-01-2016 Art. 5 al. 1 midada 2015-044 01-12-2015 01-01-2016 Art. 5 al. 1, a) midada 2015-044 01-12-2015 01-01-2016 Art. 5 al. 1, b) midada 2015-044 01-12-2015 01-01-2016 Art. 5 al. 1, c) midada 2015-044 01-12-2015 01-01-2016 Art. 8 al. 1 midada 2015-044 01-12-2015 01-01-2016 Art. 8 al. 2 midada 2015-044 01-12-2015 01-01-2016 Art. 8 al. 3 midada 2015-044 01-12-2015 01-01-2016 Art. 16 midada dal titel 2015-044 01-12-2015 01-01-2016 Art. 16 al. 1 midada 2015-044 01-12-2015 01-01-2016 Art. 22 al. 3 midada 2015-044 06-11-2018 01-01-2019 Art. 21 al. 2 midada 2018-017 06-11-2018 01-01-2019 Art. 21 al. 3 aboliziun 2018-017 06-11-2018 01-01-2019 Art. 22 al. 1 midada 2018-017 06-11-2018 01-01-2019 Art. 22 al. 2bis integraziun 2018-017  8       210.350   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-04-2005 01-05-2005 emprima versiun - titel dal relasch 01-12-2015 01-01-2016 midada 2015-044 Titel 1a. 01-12-2015 01-01-2016 integraziun 2015-044 Art. 3a 01-12-2015 01-01-2016 integraziun 2015-044 Art. 3b 01-12-2015 01-01-2016 integraziun 2015-044 Art. 5 al. 1 01-12-2015 01-01-2016 midada 2015-044 Art. 5 al. 1, a) 01-12-2015 01-01-2016 midada 2015-044 Art. 5 al. 1, b) 01-12-2015 01-01-2016 midada 2015-044 Art. 5 al. 1, c) 01-12-2015 01-01-2016 midada 2015-044 Art. 8 al. 1 01-12-2015 01-01-2016 midada 2015-044 Art. 8 al. 2 01-12-2015 01-01-2016 midada 2015-044 Art. 8 al. 3 01-12-2015 01-01-2016 midada 2015-044 Art. 16 01-12-2015 01-01-2016 midada dal titel 2015-044 Art. 16 al. 1 01-12-2015 01-01-2016 midada 2015-044 Art. 21 al. 2 06-11-2018 01-01-2019 midada 2018-017 Art. 21 al. 3 06-11-2018 01-01-2019 aboliziun 2018-017 Art. 21a 12-12-2006 01-01-2007 integraziun - Art. 22 al. 1 06-11-2018 01-01-2019 midada 2018-017 Art. 22 al. 2bis 06-11-2018 01-01-2019 integraziun 2018-017 Art. 22 al. 3 01-12-2015 01-01-2016 midada 2015-044   9    	1. Examen da notariat 	Art. 1 Annunzia da l'examen 	Art. 2 Andament dals examens 	Art. 3 Valitaziun da l'examen  	1a. Premissas d'elegibladad da notaras regiunalas e da notars regiunals * 	Art. 3a * Qualificaziun persunala 	Art. 3b * Qualificaziun professiunala  	2. Entrada en uffizi 	Art. 4 Dumonda da patentaziun 	Art. 5 Taxas 	Art. 6 Model da la suttascripziun 	Art. 7 Bul e sigil 	Art. 8 Assicuranza da responsabladad  	3. Protocollaziuns 	Art. 9 Instruments 	Art. 10 Cudesch da protocols A 	Art. 11 Cudesch da protocols B  	4. Conservaziun 	Art. 12 Documents ed agiuntas 	Art. 13 Mussaments 	Art. 14 Lieu e durada  	5. Deposit a la fin da l'uffizi 	Art. 15 Notaras patentadas e notars patentads 	Art. 16 Notaras regiunalas e notars regiunals * 	Art. 17 Administraturas ed administraturs dal register funsil  	6. Midadas vi da documents 	Art. 18 Midadas e correcturas vi dal document a chaschun da la documentaziun publica 	Art. 19 Correctura da mancanzas che na pertutgan betg parts essenzialas dal document 	Art. 20 Correctura da mancanzas da gener tecnic concernent il register  	7. Taxas ed indemnisaziuns da la cumissiun da notariat 	Art. 21 Taxas per inspecziuns 	Art. 21a * Taxas per acts uffizials e per disposiziuns 	Art. 22 Indemnisaziun e spesas  	8. Disposiziuns finalas 	Art. 23 Midada dal dretg vertent) 	Art. 24 Aboliziun dal dretg vertent, entrada en vigur   		2018-11-07T15:31:30+0100 	"7001 Chur" 	"Gesetzessammlung Kanton Graubünden"


title: Ordinaziun davart las taxas da notariat

abbreviation: OTNot

pdf_content: 210.370 - Ordinaziun davart las taxas da notariat (OTNot)    210.370   Ordinaziun davart las taxas da notariat * (OTNot)  dals 05-12-2000 (versiun dals 01-01-2018)  sa basond sin l'art. 49 da la lescha davart il notariat1) *  relaschada da la regenza ils 5 da december 2000  1. Disposiziuns generalas  Art.  1 Champ d'applicaziun 1 Las persunas da notariat tenor l'artitgel 1 alinea 1 da la lescha davart il notariat2) èn  obligadas da retrair per lur acts uffizials las taxas ch'èn fixadas en questa ordinaziun.   Ultra da quai pon ellas pretender che las expensas necessarias e che la taglia sin la  plivalur, che sto vegnir cumprovada avertamain, vegnian indemnisadas. * 2 En il quint da taxas sto vegnir renvià a las disposiziuns da questa ordinaziun che   vegnan applitgadas. 3 La persuna da notariat po emetter ses quints da taxas en furma da disposiziuns  contestablas.  1) DG 210.300 2) DG 210.300  * tabellas da las modificaziuns a la fin dal relasch   1   https://www.gr-lex.gr.ch/data/210.300/rm https://www.gr-lex.gr.ch/data/210.300/rm   210.370    Art.  2 * Recurs, moderaziun 1 Cunter la disposiziun da taxas da la persuna da notariat  po mintga partida ch'è  obligada  da  pajar  far  recurs  tar  la  cumissiun  da  notariat,  e  quai  entaifer  30  dis  suenter avair survegnì la disposiziun. 2 Sin  dumonda  da  la  persuna  da  notariat  e  da  la  partida  ch'è  obligada  da  pajar   fixescha la presidenta u il president da la cumissiun da notariat definitivamain la  taxa. 3 Per las proceduras tenor ils alineas 1 e 2 po vegnir applitgada la lescha davart la  giurisdicziun administrativa1) confurm al senn.  Art.  3 Garanzia 1 Per  che  sias  taxas  e  sias  expensas  sajan  garantidas,  po  la  persuna  da  notariat   pretender pajaments anticipads.  Art.  4 Obligaziun da pajar 1 Sche las partidas che dumondan la documentaziun na fan betg in'autra cunvegna,  ston ellas pajar las taxas en moda solidarica. 2 Sch'i  na vegn la finala betg fatga ina documentaziun publica cun la fatschenta,   vegnan incassadas las taxas tar quellas persunas che han dumandà la persuna da  notariat d'introducir la procedura da documentaziun.  Art.  5 Calculaziun da las taxas 1. en general  1 Uschenavant ch'i na vegn fixà nagut auter en questa ordinaziun, represchentan las  taxas l'indemnisaziun per la discussiun d'instrucziun, per elavurar il document, per la  documentaziun e per emetter il document en tants exemplars sco ch'i basegna. 2 Sch'i dat – avant l'elavuraziun ed avant la documentaziun publica – scleriments,   cussegliaziuns, tractativas u autras acziuns preparatoricas che pretendan ina lavur   che  surpassa  il  rom usità  u  sch'i  dat  acts  executivs  da  tal  gener  suenter  che  la  documentaziun publica è fatga, po quai vegnir mess a quint spezialmain tenor ils  princips cuntegnids en l'artitgel 7 alinea 1. Il medem vala, sch'i dat considerablamain  dapli lavur pervia d'ina documentaziun publica ordaifer il local d'uffizi u pervia da  documents en ina lingua estra. 3 Sch'in document elavurà vegn preschentà a la persuna da notariat a chaschun d'ina   fatschenta tenor  l'artitgel 16,  po ella  – per  examinar,  per midar u per cumplettar   quest document – incassar in supplement tar la taxa per la documentaziun publica  tenor las directivas da l'artitgel 7 alinea 1.  1) DG 370.100  2    https://www.gr-lex.gr.ch/data/370.100/rm    210.370   Art.  6 2. plirs acts giuridics 1 Sch'i vegnan tractads en in singul document plirs acts giuridics che basegnan ina   documentaziun publica, ston vegnir messas a quint las taxas per mintga singul act  giuridic, uschenavant che questa ordinaziun na fixescha nagut auter.  Art.  7 3. senza posiziun da taxas, rom da las taxas 1 Sch'i n'èn previsas en questa ordinaziun naginas taxas per elavurar e per far ina  documentaziun  publica  d'ina  fatschenta,  vegnan  calculadas  las  taxas  tenor  l'impurtanza e tenor la difficultad da la fatschenta sco er tenor la lavur e tenor il   temp che la persuna da notariat sto impunder. 2 Quests  facturs  da  calculaziun  pon  er  vegnir  applitgads,  nua  che  l'ordinaziun  fixescha in rom da las taxas.  Art.  8 4. senza documentaziun publica 1 Sch'i na vegn betg fatga ina documentaziun publica cun la fatschenta suenter che  quella è vegnida preparada, sto vegnir messa a quint quella part da las taxas ch'è  previsa per elavurar il document. Sch'ina taxa speziala per l'elavuraziun manca en  questa ordinaziun, ston ins proceder tenor l'artitgel 7 alinea 1.  Art.  9 5. reducziun, relasch 1 A persunas basegnusas sco er ad instituziuns d'utilitad publica u da beneficenza u   per motivs da giustia pon las taxas vegnir reducidas u relaschadas dal tuttafatg.  2. Tariffa da taxas  Art.  10 Legalisaziuns 1 Legalisaziuns: a) Legalisaziun  d'ina  suttascripziun  u  d'in  segn  a  maun:  fr.  30.–  plus  in   supplement da fr. 10.– per mintga ulteriura suttascripziun (segn a maun) sin il   medem document.  b) Legalisaziun  da  la  concordanza  d'in  duplicat  u  d'in  extract  (extract  d'in  cudesch, d'in protocol e.u.v.) u d'ina autra reproducziun (fotocopia e.u.v.) cun  in document: per l'emprima pagina fr. 20.–, per mintga ulteriura pagina fr. 5.–.  c) Legalisaziun d'ina translaziun: per mintga pagina fr. 30.– fin 100.–. d) Legalisaziun da la garanzia d'ina data: fr. 30.–. 2 Sche legalisaziuns da documents ston vegnir fatgas en linguas estras,  sch'i  ston  vegnir  engaschads  perditgas  u  translaturas  e  translaturs  u  sch'i  sto  vegnir  resguardada ina furma speziala, po la taxa vegnir augmentada fin al dubel.   3     210.370    Art.  11 Documentaziuns publicas 1. dretg da persunas  1  a) Constituziun da fundaziuns tranter persunas viventas: fr. 500.– fin 1000.–. Da   la valur sur fr. 200 000.–, sche la valur da la fundaziun surpassa fr. 200 000.–:  supplementarmain 1‰.  b) Sch'il  chapital  da  la  fundaziun  vegn  augmentà  tras  pajaments  periodics,   importa la valur da la fundaziun ventg giadas la summa dal pajament annual.  c) Midada d'in document da fundaziun: fr. 500.– fin 1000.–.  Art.  12 2. dretg da famiglia 1  a) Conclusiun, midada u schliaziun d'in contract da lètg: fr. 500.–. Da la valur sur   fr. 200 000.–, sch'il contract prevesa ina facultad dals conjugals da passa fr.   200 000.–: supplementarmain 1‰, maximalmain fr. 15 000.–.  b) Inventarisaziun cun u senza stimar las valurs da facultad dals conjugals: fr.   300.–. Da la valur sur fr. 200 000.–, sche la valur da l'inventari surpassa fr.  200 000.–: supplementarmain 1‰, maximalmain fr. 15 000.–.  c) Conclusiun u midada d'in contract d'indivisiun: fr. 500.–. Da la valur sur fr.  200 000.–, sche la valur dal contract surpassa fr. 200 000.–: supplementarmain  1‰, maximalmain fr. 15 000.–.  d) * Constituziun u revocaziun d'in mandat preventiv: fr. 200.–. En cas da custs  spezials  per  la  cussegliaziun  e  per  la  constituziun  vegn  mess  a  quint  in  supplement tenor il temp impundì.  e) * Las literas a e b valan confurm al senn per il partenadi registrà.  Art.  13 3. dretg d'ierta 1  a) Constituziun u revocaziun d'ina disposiziun testamentara publica: fr.  300.–.   Da  la  valur  sur  fr.  200 000.–,  sche  la  valur  da  la  disposiziun  surpassa  fr.  200 000.–: supplementarmain 1‰, maximalmain fr. 15 000.–.  b) Constituziun  u  midada  d'in  contract  d'ierta:  fr.  500.–.  Da  la  valur  sur  fr.  200 000.–, sche la valur dal contract surpassa fr. 200 000.–: supplementarmain  1‰, maximalmain fr. 15 000.–.  c) Schliaziun unilaterala d'in contract d'ierta: fr. 500.– fin 1000.–. d) Inventarisaziun  e  documentaziun  publica  d'in  inventari  da  segiranza,  per   mintga ura da lavur: fr. 100.– fin 200.–. Sch'il relasch ha ina valur da passa fr.  100 000.–, po – ultra da l'onurari – vegnir mess a quint supplementarmain  tenor il temp impundì: 1‰ da la plivalur, maximalmain dentant fr. 15 000.–.  e) Inventarisaziun e documentaziun publica d'in inventari public: medema taxa  sco tar la litera d.  4       210.370   f) Constituziun d'in contract  da vitalizi  ereditar:  fr.  500.–.  Da la valur sur  fr.  200 000.–, sche la valur dal contract surpassa fr. 200 000.–: supplementarmain  1‰, maximalmain fr. 15 000.–.  Art.  14 4. dretgs reals a) basa da calculaziun  1 Uschenavant ch'i na vegnan fixadas naginas divergenzas qua sutvart, ston las taxas  vegnir calculadas tenor las summas contractualas. 2 Sch'i na vegnan fixadas naginas summas contractualas, sto la valur – che sto vegnir  fixada per incassar las taxas – vegnir eruida en enclegientscha cun las partidas. Sch'i  na  dat  naginas cunvegnas,  ston  las  partidas  appurtar  sin  lur  custs  ina valitaziun  actuala ed uffiziala da la valur commerziala. * 3 Sch'in bain immobigliar vegn transferì per la valur da rendita sin basa d'in dretg  fixà en la legislaziun federala, sto la taxa vegnir incassada tenor questa valur. 4 Sch'in contract d'execuziun da lavurs tranter las medemas partidas contrahentas è  ina part  dal document,  sto la taxa vegnir incassada er per la cuntraprestaziun da  quest act giuridic.  Art.  15 b) constituziun d'in document 1 Per  constituir  ils  documents  vegnan  incassadas  las  medemas  taxas  sco  per  la  documentaziun publica tenor l'artitgel 16 da questa ordinaziun.  Art.  16 c) documentaziun publica 1  a) Transferiment da la proprietad (uschenavant ch'i na vegnan fixadas naginas   divergenzas  qua  sutvart):  1‰,  minimalmain  fr.  100.–,  maximalmain  fr.  15 000.–. En cas da contracts da barat: mo in dals dus objects da barat, ed en  cas  da  differentas  valurs  da  tals:  mo  la  valur  da  l'object  da  barat  cun  la   stimaziun pli auta.  b) Surpigliada dal contract u entrada en il contract: 1‰, minimalmain fr. 100.–,  maximalmain fr. 15 000.–.  c) Constituziun da proprietad en condomini vi d'immobiglias e vi da dretgs da  construcziun  independents  e  permanents  (valur  dal  terren  e  custs  da  construcziun  u  valur  d'edifizis  existents):  1‰,  minimalmain  fr.  100.–,  maximalmain fr. 15 000.–.  d) Agiunta tar la constituziun da proprietad en condomini, quai cun resguardar la   dimensiun e l'impurtanza da l'agiunta: minimalmain fr. 100.–, maximalmain fr.  5000.–.  e) Midada  da  la  relaziun  da  proprietad  tras  ina  partiziun  reala  da  bains  immobigliars ch'èn en cumproprietad u en proprietad communabla da pliras  persunas (da la valur totala dal bain immobigliar): 1‰, minimalmain fr. 100.–,  maximalmain fr. 15 000.–.   5     210.370    f) Midada da la relaziun da proprietad tras transfurmaziun da cumproprietad en  proprietad communabla e viceversa (da la valur totala dal bain immobigliar):  1‰, minimalmain fr. 100.–, maximalmain fr. 15 000.–.  g) Midada dal dretg d'annullaziun da las cumproprietarias e dals cumproprietaris:  fr. 50.–.  h) Cunvegnas davart la valur imputabla e davart l'aboliziun u davart la midada  dal  dretg  d'assegnaziun  en  cas  da  proprietad  collectiva  vi  da  manaschis  agriculs  e  vi  da  bains  immobigliars  agriculs:  minimalmain  fr.  100.–,   maximalmain fr. 1000.–.  i) 1. Dretg  da  pegn  funsil  (da  la  summa da  pegn):  1‰,  minimalmain  fr.   100.–, maximalmain fr. 15 000.–. 2. Cunvegna davart il dretg d'avanzament: fr. 50.–. 3. Transfurmaziun d'ina ipoteca en ina brev ipotecara e viceversa: 0,5‰,   minimalmain fr. 100.–, maximalmain fr. 7500.–. 4. Transfurmaziun  d'ina  ipoteca  maximala  en  ina  ipoteca  da  chapital  e   viceversa: 0,5‰, minimalmain fr. 100.–, maximalmain fr. 7500.–. 5. Renovaziun separada d'in dretg da pegn: 0,5‰, minimalmain fr. 100.–,   maximalmain fr. 7500.–. 6. * Transfurmaziun d'ina brev ipotecara sin palpiri  en ina brev ipotecara   registrada: 0,5‰, minimalmain fr. 100.–, maximalmain fr. 7500.–. k) Augment dal tschains maximal: fr. 50.–. l) Midada dal pegn:  1. En  cas  che  tut  il  pegn  vegn  barattà:  0,5‰  da  la  summa  da  pegn,   minimalmain fr. 100.–, maximalmain fr. 7500.–.  2. En cas che singuls bains immobigliars vegnan barattads: 0,5‰ da la  valur dal bain immobigliar ch'è impegnada supplementarmain, dentant  maximalmain  0,5‰  da  la  summa  da  pegn,  minimalmain  fr.  100.–,  maximalmain fr. 7500.–.  3. En cas che singulas parts d'in bain immobigliar vegnan barattadas (p.ex.  correctura da cunfins): fr. 50.–.  m) Augment dal pegn: 0,5‰ da la valur dal bain immobigliar ch'è impegnada  supplementarmain,  dentant  maximalmain  0,5‰  da  la  summa  da  pegn,  minimalmain fr. 100.–, maximalmain fr. 7500.–.  n) Servituts e grevezzas funsilas: 1. Taxa: fr. 100.– fin 1000.–. 2. Sch'i  resulta  ina  tscherta  valur  or  dal  contract  (en  cas  da  dretgs  da   construcziun, da dretgs da giudida e d'abitar sco er da grevezzas funsilas  vala  sco  valur  da  contract  ventg  giadas  la  valur  da  l'explotaziun  annuala): medema taxa sco tar la litera a.  o) Dretgs da precumpra, da cumpra e da recumpra: 1‰, minimalmain fr. 100.–,   maximalmain fr. 15 000.–.  p) Aboliziun e midada d'in dretg da precumpra legal: fr. 100.– fin 1000.–. q) Contract preliminar: 1‰, minimalmain fr. 100.–, maximalmain fr. 15 000.–.  6       210.370   r) Constataziuns tar  l'obligaziun da dumandar  ina permissiun per  l'acquist  da  bains immobigliars tras persunas a l'exteriur: fr. 100.– fin 5000.–.  Art.  17 5. dretg d'aczias 1  a) Document  public  davart  la  constituziun  d'ina  societad  anonima  (er  d'ina   societad acziunara commanditara): fr. 1000.–. Da la valur sur fr. 200 000.–, en  cas d'in chapital d'aczias da passa fr. 200 000.–: supplementarmain 1‰.  b) Elavuraziun e documentaziun publica d'in contract davart valurs en natiralias:  medema  taxa  sco  en  l'artitgel 15  ed  en  l'artitgel 16 litera a  da  questa  ordinaziun.  c) Documents  publics  concernent  ils  conclus  da  la  radunanza  generala  e  dal  cussegl  administrativ  davart  l'augment  dal  chapital  da  societads  anonimas:  mintgamai fr.  500.–. Da la valur sur fr.  200 000.–, en cas d'in augment da  passa fr. 200 000.–: supplementarmain mintgamai 1‰.  d) Documents publics davart la reducziun dal chapital  da societads anonimas:   medema taxa sco per ils conclus tenor la litera c. En cas ch'il chapital d'aczias  vegn reducì e reaugmentà a medem temp, sto la taxa vegnir messa a quint mo  ina giada, eventualmain per l'import pli aut.  e) Document  da  constataziun  davart  la  procedura  realisada  concernent  la  communicaziun a las credituras ed als crediturs en cas d'ina reducziun dal  chapital: fr. 500.– fin 2000.–.  f) Document public davart conclus d'ina societad anonima (revisiun dals statuts,   liberaziun posteriura, dissoluziun e.u.v.), sche las literas a, c, d u h na vegnan  betg applitgadas: fr. 500.– fin 2000.–.  g) * … h) * …  Art.  18 6. dretg da ScRL 1  a) Document  public  davart  la  fundaziun  d'ina  societad  cun  responsabladad   limitada (ScRL): fr. 500.–. Da la valur sur fr. 100 000.–, en cas d'in chapital da  tschep da passa fr. 100 000.–: supplementarmain 1‰.  b) Elavuraziun e documentaziun publica d'in contract davart valurs en natiralias:  medema  taxa  sco  en  l'artitgel 15  ed  en  l'artitgel 16 litera a  da  questa  ordinaziun.  c) Document public davart l'augment u davart la reducziun dal chapital da tschep  d'ina societad cun responsabladad limitada: taxa tenor la litera a.  d) Document  da  constataziun  davart  la  procedura  realisada  concernent  la  communicaziun a las credituras ed als crediturs en cas d'ina reducziun dal  chapital: fr. 500.– fin 1000.–.   7     210.370    e) Document public davart ils conclus d'ina societad cun responsabladad limitada  (revisiun dals statuts, dissoluziun e.u.v.), sche las literas a, c u g na vegnan  betg applitgadas: fr. 500.– fin 1000.–.  f) * … g) * …  Art.  18a * 7. dretg da fusiun 1  a) Document public davart in conclus da fusiun: fr. 500.– fin 2000.–. b) Document public davart in conclus da partiziun: fr. 500.– fin 2000.–. c) Document public davart in conclus da transfurmaziun: fr. 500.– fin 2000.–. d) Constituziun  e  documentaziun  d'in  contract  da  transferiment  da  facultad:   medema  taxa  sco  en  l'artitgel 15  ed  en  l'artitgel 16 litera a  da  questa  ordinaziun, minimalmain fr. 500.–.  e) Document public davart il contract da fusiun da fundaziuns da famiglia e da   fundaziuns ecclesiasticas: fr. 500.– fin 1000.–. Da la valur sur 200 000 francs,  sche la valur da la fundaziun surpassa 200 000 francs: supplementarmain 1‰.  f) Document public davart la constataziun concernent il transferiment d'in bain  immobigliar: fr. 200.– fin 2000.–.  Art.  19 8. ulteriur dretg d'obligaziuns * 1  a) Documentaziun  publica  dal  remplazzament  d'ina  suttascripziun  tenor   l'artitgel 15 dal dretg d'obligaziuns1): fr. 100.– fin 300.–. b) Documentaziun  publica  d'ina  decleraziun  tenor  l'artitgel 90  dal  dretg   d'obligaziuns: fr. 100.– fin 300.–. c) Documentaziun publica da decleraziuns da garanzia, plainpudair per entrar en   ina garanzia, augmentaziun da la summa da responsabladad, transfurmaziun  d'ina garanzia simpla en ina garanzia solidarica: fr. 100.–. Da la valur sur fr.   50 000.–,  sche  la  valur  da  responsabladad  surpassa  fr.  50 000.–:  supplementarmain  1‰,  maximalmain  fr.  5000.–.  Sche  decleraziuns  da  garanzia  ch'èn  vegnidas  fatgas  separadamain  da  duas  u  da  pliras  garantas  respectivamain  da  dus  u  da  plirs  garants  ston  vegnir  documentadas  publicamain  tras  la  medema  uffizianta  u  tras  il  medem  uffiziant  da  documentaziun,  vegn  incassà  per  la  segunda  e  per  mintga  ulteriura  documentaziun  publica  in  supplement  da  mintgamai  10%  tar  la  taxa,  minimalmain fr. 100.–, maximalmain fr. 1000.–.  d) Constituziun d'in contract da vitalizi: fr. 500.–. Da la valur sur fr. 200 000.–,  sche  la  valur  dal  contract  surpassa  fr.  200 000.–:  supplementarmain  1‰,  maximalmain fr. 15 000.–.  1) CS 220  8    http://db.clex.ch/link/Bund/220/rm    210.370   e) Protesta tar la cambiala e tar il schec, per rediger il document: fr. 200.–. Da la   valur sur fr. 100 000.–, en cas d'ina valur da la cambiala u dal schec da passa  fr.  100 000.–:  supplementarmain  1‰,  maximalmain  fr.  1000.–.  Per  preschentar la cambiala u il schec, senza rediger la protesta: fr. 100.–. Sche la   cambiala sto vegnir preschentada a dapli ch'ina persuna, importa la taxa 50%  da las tariffas qua survart  per mintga ulteriura persuna che abitescha en il   medem lieu. Sche la cambiala u sch'il schec sto vegnir preschentà ordaifer il   lieu,  pon  vegnir  messas  a  quint  ina  indemnisaziun da viadi  da fr.  5.–  per  kilometer u las spesas da taxi.  f) Documentaziun publica d'ina lottaria: fr. 100.– fin 1000.–. g) Documentaziun publica d'ina decleraziun sut engirament: fr. 100.– fin 300.–.  Art.  19a * 9. document public exequibel 1  a) Constituziun d'in document public exequibel: fr. 200.–. b) Consegna d'in  document  public  exequibel,  inclusiv sia  legalisaziun,  tras  la   persuna da notariat che ha constituì il document public exequibel che vegn  consegnà: fr. 100.–.  c) Consegna d'in document public exequibel tras ina persuna da notariat che n'ha  betg constituì il document public exequibel che vegn consegnà: fr.  100.– fin  200.–.  3. Disposiziuns finalas  Art.  20 Entrada en vigur 1 Questa ordinaziun entra en vigur il 1. da schaner 20011). Per quest termin vegn  abolida l'ordinaziun davart las taxas da notariat dals 8 da favrer 19822).  1) publitgada en il fegl uffizial dal chantun Grischun dals 14 da december 2000 2) CUL 1982, 953 e CUL 1994, 3106   9     210.370    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-12-2000 01-01-2001 relasch emprima versiun - 26-04-2005 01-05-2005 ingress midada - 26-04-2005 01-05-2005 Art. 1 al. 1 midada - 12-12-2006 01-01-2007 Art. 2 revisiun totala - 11-12-2012 01-01-2013 Art. 12 al. 1, d) midada - 11-12-2012 01-01-2013 Art. 12 al. 1, e) integraziun - 26-09-2017 01-01-2018 Art. 14 al. 2 midada 2017-035 07-11-2017 01-01-2018 titel dal relasch midada 2017-038 07-11-2017 01-01-2018 Art. 12 al. 1, d) midada 2017-038 07-11-2017 01-01-2018 Art. 16 al. 1, i), 6. integraziun 2017-038 07-11-2017 01-01-2018 Art. 17 al. 1, g) aboliziun 2017-038 07-11-2017 01-01-2018 Art. 17 al. 1, h) aboliziun 2017-038 07-11-2017 01-01-2018 Art. 18 al. 1, f) aboliziun 2017-038 07-11-2017 01-01-2018 Art. 18 al. 1, g) aboliziun 2017-038 07-11-2017 01-01-2018 Art. 18a integraziun 2017-038 07-11-2017 01-01-2018 Art. 19 midada dal titel 2017-038 07-11-2017 01-01-2018 Art. 19a integraziun 2017-038  10       210.370   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-12-2000 01-01-2001 emprima versiun - titel dal relasch 07-11-2017 01-01-2018 midada 2017-038 ingress 26-04-2005 01-05-2005 midada - Art. 1 al. 1 26-04-2005 01-05-2005 midada - Art. 2 12-12-2006 01-01-2007 revisiun totala - Art. 12 al. 1, d) 11-12-2012 01-01-2013 midada - Art. 12 al. 1, d) 07-11-2017 01-01-2018 midada 2017-038 Art. 12 al. 1, e) 11-12-2012 01-01-2013 integraziun - Art. 14 al. 2 26-09-2017 01-01-2018 midada 2017-035 Art. 16 al. 1, i), 6. 07-11-2017 01-01-2018 integraziun 2017-038 Art. 17 al. 1, g) 07-11-2017 01-01-2018 aboliziun 2017-038 Art. 17 al. 1, h) 07-11-2017 01-01-2018 aboliziun 2017-038 Art. 18 al. 1, f) 07-11-2017 01-01-2018 aboliziun 2017-038 Art. 18 al. 1, g) 07-11-2017 01-01-2018 aboliziun 2017-038 Art. 18a 07-11-2017 01-01-2018 integraziun 2017-038 Art. 19 07-11-2017 01-01-2018 midada dal titel 2017-038 Art. 19a 07-11-2017 01-01-2018 integraziun 2017-038   11    	1. Disposiziuns generalas 	Art. 1 Champ d'applicaziun 	Art. 2 * Recurs, moderaziun 	Art. 3 Garanzia 	Art. 4 Obligaziun da pajar 	Art. 5 Calculaziun da las taxas 1. en general 	Art. 6 2. plirs acts giuridics 	Art. 7 3. senza posiziun da taxas, rom da las taxas 	Art. 8 4. senza documentaziun publica 	Art. 9 5. reducziun, relasch  	2. Tariffa da taxas 	Art. 10 Legalisaziuns 	Art. 11 Documentaziuns publicas 1. dretg da persunas 	Art. 12 2. dretg da famiglia 	Art. 13 3. dretg d'ierta 	Art. 14 4. dretgs reals a) basa da calculaziun 	Art. 15 b) constituziun d'in document 	Art. 16 c) documentaziun publica 	Art. 17 5. dretg d'aczias 	Art. 18 6. dretg da ScRL 	Art. 18a * 7. dretg da fusiun 	Art. 19 8. ulteriur dretg d'obligaziuns * 	Art. 19a * 9. document public exequibel  	3. Disposiziuns finalas 	Art. 20 Entrada en vigur   		2020-12-09T17:38:58+0100 	"7001 Chur" 	"Gesetzessammlung Kanton Graubünden"